Jordbrugselever med innovative miljøløsninger | Nyheder | SEGES\nJordbrugselever med innovative miljøløsninger\nElever på Asmildkloster Landbrugsskole i Viborg og Erhvervsakademiet Lillebælt har i samarbejde med SEGES udviklet spændende ideer og løsningsforslag til at tackle fremtidens miljøudfordringer.\nLandbrugselever er leveringsdygtige i gode ideer til at forbedre miljøet.\nMed den nye Fødevare- og Landbrugspakke går landbruget mod nye veje, hvor natur- og miljømål skal opfyldes gennem målrettede og fleksible initiativer.\nDen målrettede regulering et kursskifte, som kræver en omfattende udviklingsindsats og nytænkning. For at få ny inspiration har SEGES derfor allieret sig med nogle af landets unge jordbrugselever, som har deltaget i innovationsdage. Det er elever fra Asmildkloster Landbrugsskole og Erhvervsakademiet Lillebælt.\n- Erfaringen viser, at de bedste idéer ofte tænkes, der hvor der er behov for dem. Gennem skoletiden har eleverne tæt kontakt til landbrugserhvervet og får fornemmelse for de udfordringer og behov, som gør sig gældende på de enkelte bedrifter. Formålet med innovationsdagene var derfor at lade eleverne udvikle nye alternative idéer til kvælstofreducerende miljøtiltag, som kan implementeres ude på bedrifterne, fortæller miljøkonsulent Camilla Vestergaard, SEGES Planter & Miljø.\nElever ser løsninger\nEmner som i særlig grad optog de studerende var styrkelse af dyrkningsjordens frugtbarhed, reduktion af næringsstoffer fra drænvand samt overfladevand, genanvendelse af vand på bedriften, styrkelse af biodiversitet og muligheder for elektroniske drænvandsmålinger.\nCamilla Vestergaard fortæller, at der bliver gjort en stor indsats for at sikre, at idéer til alternative virkemidler kan videreudvikles og afprøves i pilotprojekter.\n- Vi er meget optagede af, effektivt at kunne reducere næringsstoffer ved målrettede drænvandsløsninger. En særlig interessant idé, som eleverne formulerede, er anvendelse af dammuslinger, som kan rense drænvand i etablerede drænvandsbassiner. Det viser sig, at man på Iowa State University, USA har lavet lovende undersøgelser af ferskvandsmuslingers potentiale som rensningsfiltre i flodvand. Det er interessant, hvis muslinger kan have potentiale i ferskvand og ikke kun i havmiljøet, siger hun.\nEn anden spændende idé er genanvendelse af næringsstoffer ved dyrkning af alger i drænvandsbassiner. SEGES har kig på Azolla algen, som har været afprøvet ved blandt andet Thisted Vand. Algen vokser eksplosivt og kan have potentiale til foderanvendelse og grøngødning.\n- Flere af de idéer, som blev genereret i løbet af innovationsdagene bliver tænkt ind i kommende projekter på SEGES og de studerende vil blive kontaktet som samarbejdspartnere, hvis deres idé skal realiseres, siger Camille Vestergaard.\nHar man gode ideer til miljøtiltag, så kan man også levere dem direkte til SEGES. Alle er velkommen til at byde ind på ideladen.seges.dk


fortrydelsesret & varereturnering - Tagpap » Brandgodkendt ICOPAL WF tagpap til DK's BILLIGSTE priser »\nTagpap Grossisten ApS yder 2 års reklamationsret i henhold til købeloven, omfattende produktionsfejl, der konstateres ved varens normale anvendelse. Reklamationsretten dækker ikke fejl, skader eller slitage, direkte eller indirekte opstået som følge af forkert betjening, ringe vedligeholdelse, vold eller uautoriserede indgreb, eller på varer som må forventes at have en levetid på under 2 år. Reklamation over fejl og mangler, som bør opdages ved sædvanlig undersøgelse af varen, skal meddeles Tagpap Grossisten ApS indenfor 24 timer fra modtagelsen eller inden for først kommende hverdag. Varen kan efterfølgende returneres for reparation eller ombytning.\nReklamationsretten er IKKE gældende, hvis tagpap’en har været opbevaret liggende.\nKontakt os venligst inden du returnerer nogle produkter.\nDer ydes i følge forbrugeraftaleloven 14 dages returret på varer købt via vores hjemmeside.\nAt varen returneres til os sammen med en kopi af fakturaen, senest 14 dage efter et du har meldt din fortrydelse At varen returneres i intakt, original emballage.\nAt varen er i samme stand og mængde som du modtog den. Forbrugeren kan dog fortryde et køb, selvom varen er blevet brugt dog baseret på:\nHvis varen er brugt, skal der laves konkret vurdering af, hvad varen som brugt kan sælges for til en anden bruger. En evt. værdiforringelse skal forbrugeren ikke have retur.\nPengene skal sendes retur via samme betalingsmiddel, som varen er købt på.\nBestillings vare er ikke omfattet af retur ret.\nHar man opbevaret sit tagpap liggende, frafalder fortrydelesretten, da varen i så fald er beskadiget.\nDK – 9600, Aars\nTlf.: +45 86 800 222\nPakker sendt til os pr. efterkrav eller UFRANCO modtages ikke.\nDisse returregler gælder alle varer solgt som fjernsalg (til private) – det gælder ikke varer afhentet i vor butik, bestillingsvarer og heller ikke varer solgt til virksomheder.


Skrevet af MichaelMaar Kl. 17.16 den 23. nov. 2016\nØvelse i landing - en kunst i sig selv!\nJeg bruger nu X-Plane version 10.51\nJeg så en film på Youtube hvor der blev fortalt på en klar og enkelt måde hvordan man lander en flyvemaskine. Jeg lavede så mine notater og satte mig for at gøre det som det nu også skulle gøres. Og tro mig - Jeg lavede 4 næsten perfekte landinger lige efter hinanden.\nDu kan se en lille film her der viser mine udfordringer:\nSom du ser, ser det ganske simpelt ud. Det er det faktisk også - Det er faktisk nemmere end jeg havde regnet med. Men en udfordring er det stadig, især fordi jeg gerne vil have det perfekt.\nI min lille film kan du også se at mit scenery (hvordan Danmark ser ud) er blevet en del bedre. Jeg laver det faktisk selv med et program der hedder Ortho4XP. Det er ganske smart og dog ganske tidskrævende.\nI den næste tid holder jeg øje med X-Plane 11, som snart kommer ud. Jeg har set nogle test af den og det ser ud til at vi snart skal op i helt nye højder når det handler om flysimulator til almindelig computer. Jeg ser også frem til at vide den frem når jeg har den.


Nytårshilsen fra sekretariatet og bridgebutikken\n2016 har været et år med både dejlige stunder og successer samt udfordrende måneder for os i sekretariatet.\nÅret startede med, at Breddeudvalget arrangerede 2 klubdage i hhv. Ringsted og Silkeborg. Klubber og medlemmer støttede op om arrangementet, og vi var i alt ca. 200 deltagere. Det var to udbytterige dage med input til både udvalg, Hovedbestyrelse og sekretariat.\nHerefter gik det løs med tilmelding til Bridgens Dag, værksteder, bridgelærerkurser til kampagnepris og Prins Henriks Grand Prix. Alt var presset, og vi er glade for, at det lykkedes.\nI løbet af foråret arrangerede mange klubber kvalifikations-turneringer til Prins Henriks Grand Prix – tak for det. Finaledagen den 28. maj i Aller Huset blev både en pressemæssig succes og en dejlig dag for de 160 spillere.\nDansk Bridgefestival 2016 var for os ansatte den bedste festival til dato. Vi satte igen deltagerrekord, men mere vigtigt – stemningen var i top, og it-guderne og Bridgecentral var med os :-) Stor tak til alle de frivillige på festivalen.\nDen 28. august kulminerede det store medlemsprojekt Bridgens Dag, som havde deltagelse af ca. 100 klubber. Langt de fleste steder gik det godt, og pr. 1. december viser tallene, at vi har en fremgang af kursusmedlemmer på næsten 50 %. Tak til alle klubber som brugte tid og kræfter på dette arrangement.\nI løbet af september blev det offentliggjort, at vores Hovedbestyrelse ønskede en anden profil på generalsekretærposten. Vi har derfor sagt farvel til Flemming Bøgh-Sørensen, som var generalsekretær i 6½ år. For os i sekretariatet har efteråret derfor været præget af uvante opgaver og beslutninger. Nu ser vi frem til den 2. januar, hvor Charlotte Fuglsang starter som ny direktør.\nI 2016 har vi været rigtig meget i pressen. Prins Henriks Grand Prix, Dansk Bridgefestival og Bridgens Dag har alle haft pressens bevågenhed. Der har i år været fantastisk gang i skolebridge, og det har pressen også opdaget.\nVi håber, at 2017 bringer flere gode stunder og successer, og vi glæder os til dialog og samarbejde med udvalg, klubber og medlemmer.\nGodt nytår til alle medlemmer at Danmarks Bridgeforbund\nFra alle i sekretariatet\nLigesom i resten af DBf’s organisation, har 2016 været et begivenhedsrigt år i Bridgebutikken.\nPå produktsiden har vi i løbet af året sat gang i udarbejdelsen af 2 nye minihæfter. Denne serie af hæfter er mere populær end nogensinde, og rigtig mange klubber er begyndt at bruge dem som præmier. I en tid hvor fysiske bøger har det sværere og sværere, er vores minihæfteserie heldigvis i fremgang, og vores mål er at der løbende skal komme nye hæfter til.\nVi har derudover rigtig mange planer for det kommende år. Af spændende projekter kan vi nævne udarbejdelsen af en eller flere e-bøger og oprettelsen af et bridgeforum på nettet. Derudover vil vi i butikken gerne gøre endnu mere for at hjælpe DBf’s klubber, og vi stiller meget gerne op ude i den enkelte klub til en snak.\nI slutningen af 2015 blev Jonas Houmøller ansat i en deltidsstilling. Årsagen var den simple, at vi på det tidspunkt mente, vi havde behov for nogle ekstra hænder, for at kunne leve op til vores budgetter, og for at kunne levere den ekstra salgsindsats, vi gerne ville, både i Danmark og i resten af verden.\nJonas har til fulde vist sit værd, og har i løbet af året fået flere og flere arbejdsopgaver.\nDesværre tager vi pr. 31.12. 2016 afsked med Morten Henningsen. Dette betyder heldigvis at Jonas har mulighed for at fortsætte på fuld tid. Vi vil gerne herfra ønske Morten alt muligt held og lykke i fremtiden.\nSalg af bridgematerialer er fortsat et marked med øget konkurrence. Dette er gældende både i Danmark og i udlandet. I Bridgebutikken værdsætter vi jeres loyalitet. DBf og Bridgebutikken er os alle sammen.\nFor at vi hele tiden kan være jeres foretrukne leverandør, hører vi meget gerne fra jer hvis der er specielle ønsker, ris/ros – eller hvis I bare vil have en snak med os.\nI Bridgebutikken ser vi ligeledes frem til at vores nye direktør skal starte, og vi glæder os til samarbejdet.\nMed ønsket om et rigtig godt nytår!\nJacob Kehl & Jonas Houmøller


Håndbrygforum • Vis emne - Relative mængder i opskrifter\nRelative mængder i opskrifter\naf Goldenhammer » 13. okt 2015, 19:08\nJeg skal til, at angive nogle af mine opskrifter på en måde, så volume og diverse mængder er relative.\nMålet, er at dele opskrifterne, så de passer til flere typer udstyr (og variantionen af aflfa% i de forskellige årgange humle). Jeg havde forestillet mig noget i denne retning:\nAlcohol:7.3 % by vol.\n87% Pale Malt 7 EBC\n4% Cara Munich 90 EBC\n5% Kandis (light)\n4% Cara Pils 4 EBC\nMash schedule: 67/60\n20,3 IBU Citra\t90 minutes\n12,1 IBU Amarillo\t15 minutes\n15,6 IBU Citra\t10 minutes\n13,8 IBU Amarillo\t5 minutes\n2,9 IBU Citra\t1 minutes\nEr der nogen, der ved, om der er en bedre måde at gære det på?\nRe: Relative mængder i opskrifter\naf MonkeyBrew » 13. okt 2015, 19:31\nDer er flere der opstiller det på den måde. Jeg syntes det er meget smart og man behøver ikke de vilde matematiske egenskaber for at dele ingredienserne op så det passer.\naf Thage » 13. okt 2015, 19:47\nEllers kan man i BeerSmith få omregnet ved at sætte grejet op - dog er ovenstående mere alsidigt...\naf Thage » 13. okt 2015, 19:49\nMht humlen - hvordan ser man mængden i ovenstående ?\naf MonkeyBrew » 13. okt 2015, 19:58\nThage skrev: Mht humlen - hvordan ser man mængden i ovenstående ?\nHvis man kender ens destination på IBU, så deler man det bare ud på den rækkefølge af humle du nu vil have. I beersmith står der helt automatisk hvor meget bitterhed du får ved mængder og kogetiden.\naf Goldenhammer » 13. okt 2015, 20:20\nHvis nu tør humle skal med, må man vel også have %er på humlen?!\nCapture.JPG (54.06 KiB) Vist 7174 gange\naf Borg » 13. okt 2015, 21:11\nDer er lidt udfordring med at mængden af smags- og aromahumlerne anføres i IBU. Hvis du har lavet en opskrift med en 5,5% alfasyre Citra, og jeg så har en på 7%, så får jeg meget mindre smag og aroma i min øl, da der skal en mindre mængde humle til at give samme IBU. Men dermed kommer der også mindre æteriske olier i øllen til smag og aroma.\nTil bitterhumlen er en IBU-angivelse fin.\naf Goldenhammer » 13. okt 2015, 21:20\nBorg skrev: Der er lidt udfordring med at mængden af smags- og aromahumlerne anføres i IBU. Hvis du har lavet en opskrift med en 5,5% alfasyre Citra, og jeg så har en på 7%, så får jeg meget mindre smag og aroma i min øl, da der skal en mindre mængde humle til at give samme IBU. Men dermed kommer der også mindre æteriske olier i øllen til smag og aroma.\nJa. Så skal man vel mere ind på:\naf airborn » 21. okt 2015, 09:59\nJeg har flere gange oplevet det problem at IBU ikke bliver beregnet efter samme formel.\nMåske skal du angive hvilken du bruger Tinseth-Rager o.s.v


Tilbage på grønsværen: Nu vælter skaderne ind - Avisen.dk\nTilbage på grønsværen: Nu vælter skaderne ind\nAntallet af fodboldskader stiger markant (Foto: Topdanmark)\nForsikringsselskabet Topdanmark melder om en ekstraordinær stor stigning i fodboldskader her i foråret.\n– Efter en lang pause med sport, er der en øget risiko for at komme galt afsted, hvis man ikke passer på, når man begynder igen. Skader efter tacklinger eller uheldige vrid kan være svære at undgå, men overbelastningsskaderne kan forebygges ved grundig opvarmning og en god grundform. Det er vigtigt at få styrket sine muskler og led. Ellers kan man nemt risikere en skade, siger Rasmus Ruby-Johansen.\nHar du holdt en længere pause fra fodbolden, skal formen bygges langsomt op igen. Tilpas træningen til dit niveau, så du undgår overbelastning.\nHold din form vedlige hele året rundt - også når du ikke spiller fodbold.\nEn god grundform nedsætter risikoen for skader - særligt sidst i kampen, hvor mange skader opstår\nStyrketræning af hele kroppen nedsætter risikoen for skader.\nVarm altid grundigt op før hver træning og kamp\nHvis du får en skade, bør du nedkøle og lave kompression på det skadede område.\nSørg for at søge læge eller fysioterapeut, så du kan få den rette hjælp\nKontakt dit forsikringsselskab, hvis det er en alvorlig skade


Madmyten: Wasabien til din sushi har intet med wasabi at gøre - politiken.dk\nMadmyten: Wasabien til din sushi har intet med wasabi at gøre\nÆgte wasabi koster op mod 2.000 kroner kiloet og er derfor en sjælden gæst i Danmark.\nPopulær. De fleste supermarkeder har i dag tuber med wasabi på hylderne.\nPopulær. De fleste supermarkeder har i dag tuber med wasabi på hylderne. Foto: Rune Pedersen\nMad 11. nov. 2015 kl. 14.07\nDin mad er ikke altid, hvad den udgiver sig for. Vi undersøger og beskriver løbende, hvad de fødevarer, du hiver ned fra hylden i supermarkedet, reelt set indholder.\nHvis du har et godt tip, så send det endelig til stephen.haar@pol.dk.\nI Japan kan producenterne af wasabi kalde deres pasta, pulver eller andre produkter ´wasabi´ så længe produktet indeholder mindst fem procent af den ægte wasabirod. Men det er ofte bladene, som bliver brugt i industrien, og de indeholder slet ikke så meget kraft og smag som selve roden.\nUden for de Japanske grænser er lovgivningen anderledes grå. Derfor kan du sagtens støde på wasabipasta lavet i f.eks. Kina, som indeholder ikke et eneste gram wasabi.\nDerfor er det en god ide at kigge ingredienslisten igennem, når du køber din wasabi.\nDu kender den sikkert godt. Den grønne pasta, der skærer sig vej gennem næsen og helt op i hjernen, hvis man er lidt for gavmild med den oven på den rå laks og de kolde ris.\nMen dét, som i dag bliver solgt som wasabi, har intet med ægte wasabi at gøre.\nI de fleste tilfælde er det blot helt almindelig peberrod, sennep, en række tilsætningsstoffer og farvestof, som udgør den pasta, der bliver solgt som wasabi i supermarkederne og på størstedelen af de danske sushirestauranter.\n»Jeg er ret overrasket over, at det overhovedet er lovligt at kalde wasabipasta for wasabi, for der er jo ikke noget frisk wasabi i«, siger Christian Paradisi, køkkenchef på restaurant Umami.


Anmeldelser og bedømmelser for Camping, Hytter, Gæsthuse\nHer kan du finde en liste over de bedst bedømte indkvarteringer i kategori: lejre, hytter, feriesteder, pensionater, lejligheder mv fra hele Tjekkiet og Slovakiet. Du kan se dine anmeldelser for hver enhed separat. Anmeldelser og anbefalinger findes ved siden af hvert anlæg / objekt under præsentationen.\nVurdering - Tilføj anmeldelse\nHvis du har evalueret de campingpladser, hytter, pensionater eller find din favorit her og ønsker at dele deres erfaringer på ferie, så er du velkommen til at tilføje en gennemgang og selv uden nødvendighed TILMELDING, eller registrering. Du vil bidrage til at forbedre turisme, ferieboliger og turisme ...\nBedst bedømte lejre, lejre og feriesteder\nBedst bedømte hytter og hytter\nBedst bedømte pensionater og lejligheder


eLOV.DK - Retsplejeloven § 10\nTitlen »protokolsekretær«, der ikke længere benyttes i praksis, er udgået af bestemmelsen i § 3 (nr. 2) . Ændringen skal ses i sammenhæng med ændringen af § 52, jf. lovforslagets § 1, nr. 20. Bestemmelserne i de gældende §§ 3 og 10 om, at der ansættes et antal fuldmægtige ved Højes\n6.023 afgørelser til retsplejeloven.\nRetsplejeloven § 10\nLov om rettens pleje paragraf 10\n§10 Byrettens præsident er ansvarlig for varetagelsen af de bevillingsmæssige og administrative forhold, der er henlagt til embedet. Præsidenten skal herunder sørge for en forsvarlig og hensigtsmæssig drift af embedet og skal tage de fornødne initiativer til sikring heraf.\nStk. 2 Præsidenten træffer efter forhandling med rettens øvrige dommere bestemmelse om, hvem af disse der skal fungere som præsident under dennes fravær eller forfald.


Altid Alene Hjemme Af Anna-Marie Helfer → Køb bogen billigt her\nAltid Alene Hjemme - Anna-Marie Helfer - Bog\nMor elsker den fine gamle vase fra Kina. Nik må ikke røre den. Men mor er aldrig hjemme, så fordi Nik er så vred over at være alene hjemme, tager han mors vase ned fra skabet. Det skulle han ikke have gjort!\n"Pas på min vase, Nik!"\nMor siger det igen og igen.\nMor elsker den vase.\nDen fine vase fra Kina.\nNik må ikke røre den.\nMen Nik er tit alene hjemme.\nOg nu rører han vasen ...\nOmslagsillustrator: Pernille Hinnerup Jensen\nIllustreret af: Pernille Hinnerup Jensen\nFakta om Altid Alene Hjemme\nAltid Alene Hjemme, Bøger, Bog\nVi prioriterer sikkerheden højt, for det er noget af det vigtigste at sørge for er i orden, når vi taler om online handel. NETS har godkendt vores online betalingsløsning, og det fungerer som den primære garanti for sikkerheden bag din betaling online. Derfor er køb og betaling hos Gucca.dk altid helt sikkert.\nDer er ingen indskrænkninger i returretten. Vi har 30 dages fuld returret på alle varer. Det betyder ganske enkelt, at såfremt du har fortrudt købet, eller af andre årsager alligevel ikke måtte ønske din vare, så sender du blot din vare, og du vil få dine penge refunderet. Før du vælger at returnere varen til os, er det en fordel, hvis du kontakter os forinden.\nVi ønsker ikke at lade dig vente for længe på dit produkt, og vi fokuserer derfor på at sikre den hurtigste levering. Helt konkret sender vi din vare indenfor 1-2 hverdage, såfremt varen er på lager. Den præcise lagerstatus er altid synlig ved hvert enkelt produkt. Spørgsmål til lagerstatus og/eller leveringstid? Så tøv ikke med at tage fat i os.\nDu har i vores webshop mulighed for at foretage betaling på adskillige måder. Den betalingsform der passer bedst til dig, er naturligvis den du skal benytte. Lige meget hvilke af vores betalingsmetoder du gør brug af, kan du altid handle trygt og sikkert hos os. Klik på efterfølgende link, for at se hvilke betalingsmuligheder du kan benytte. Husk på, at såfremt du benytter kreditkort, trækker vi først pengene den dag vi afsender din vare.\nStøder du på problemer når du besøger Gucca.dk, eller har du spørgsmål, skriver eller ringer du naturligvis bare til os. Bemærk at vi er åben for henvendelse imellem klokken 10-15 alle hverdage, og vi er klar ved telefonen eller på e-mailen til at give dig kvalificeret hjælp i godt humør og med et smil på læben.\nDu har selvfølgelig mulighed for at følge ordren, når du køber hos os. Når du fuldender købet, kan du bagefter logge ind på din egen ordreside. På ordresiden er det muligt at følge med i, hvornår vi afsender dine produkter. Du får leveringsinformation via mail, når din pakke afsendes fra vores lager og er på vej til dig.\nDin anmeldelse af Altid Alene Hjemme\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_børnebøger path_bog_altidalenehjemme


Storbyferie - Tag på eventyr i storbyen - Top Tours\nPulserende liv på gader og stræder og en ny oplevelse, der ligger og venter på hvert et gadehjørne. Storbyen har altid masser at byde på, og er du til storbyliv og storbyferie, er det svært ikke at lade dig begejstre af vores spændende storbydestinationer. Med Top Tours kan du komme rundt til storbyer over hele verden og mærke byens puls overalt, hvor du bevæger dig hen. Hvor skal din rejselyst tage dig til næste gang? Find din destination, og tag til storbyen med Top Tours, når du trænger til et afbræk fra hverdagen og ikke har noget imod oplevelser, der står i kø for at drage dig til sig.\nPå en ferie i storbyen er tilbuddene mange, og alle kan derfor være med. Hvad storbyen har at tilbyde, er selvfølgelig helt afhængigt af, hvor du vælger at tage hen på storbyferie, men rejser du med Top Tours, har du altid mange muligheder for at få dine ønsker opfyldt og for at komme lige, hvorhen du vil. Er du til shopping, museumsbesøg, flotte monumenter og bygningsværker med masser af historie, restaurantbesøg, musicals, grønne områder eller måske en kombination? Lad dig betage af storbyens magi, og rejs på storbyferie med Top Tours over hele verden. Vælg eksempelvis en storbyferie til USA, hvor du kan rejse på egen hånd eller tage familie og venner med på jeres livs rejse.\nFascinerende storbyer med historisk islæt\nDe fleste storbyer har mange facetter og gemmer typisk på andet og mere end blot det, som øjet ser. Ofte ligger der en rig historie bag storbyens måske lidt overfladiske ydre, og du kan lære rigtig meget om din destination ved at interessere dig lidt for, hvad der kom før shopping-centre og restaurantgader i verdens store metropoler. Du behøver selvfølgelig heller ikke at blive i centrum af storbyen hele ferien igennem, og du kan med fordel søge lidt udenfor byen, når du trænger til en pause og til at se en anden side af din destination. Her er det måske også lidt lettere at møde lokalbefolkningen og at få en god snak om området og dets skjulte skatte.\nStorbyens pulserende liv kan være skønt, men lige så skønt er det fra tid til anden at søge lidt ud og at vende tilbage senere med fornyet energi. Heldigvis har de fleste storbyer alletiders adgang til transport både rundt i byen og udenfor til forstæderne eller nabobyerne, hvor anderledes oplevelser ligger og venter som et skønt supplement til de mange indtryk, som et besøg i storbyen unægteligt giver dig.\nMange muligheder for storbyferie over hele verden\nMåske du fast sværger til storbyferie, eller måske du har prøvet andre ferie- og rejsetyper og trænger til at kaste dig ud i noget helt nyt? Uanset om du er garvet storbyrejsende, eller du er på vej til at bestille din første ferie til storbyen, kan vi hjælpe dig til at træffe det helt rigtige valg af storbyrejse her hos Top Tours. Vi har mange års erfaring inden for rejsebranchen og har besøgt et væld af spændende storbyer over hele verden. Vi kender derfor også vores destinationer og ved, hvad der vil være et hit og passe til dine behov. Kontakt os gerne, og lad os høre om dine ønsker for din næste ferie i storbyen, eller se eksempler nedenfor på, hvordan din storbyferie blandt andet kan skrues sammen.\nStorbyferie – også for børn og andre barnlige sjæle\nSelvom en storbyferie måske lyder som en ferie, der primært foregår på de voksnes præmisser, så er det faktisk ofte nemt at rejse med børn i storbyen. Det er let at komme rundt takket være gode transportsystemer, og udbuddet af legepladser og børnevenlige aktiviteter er ofte større, end de fleste lige går og tror. Selvfølgelig kræver det forberedelse at rejse med børn, men tager man det, som det kommer, og lader forventningerne om et tætpakket og turistet program blive hjemme, kan en storbyferie med børn sagtens være en succes. Vi guider dig gerne til, hvilke destinationer og aktiviteter, der kunne være relevante for jeres familie, så I kan få den bedst mulige rejse, hvor både børn og voksne er glade og får en på opleveren.\nHar du besluttet dig for, at din næste rejse skal være en storbyrejse, åbner der sig et bredt udvalg af muligheder op for dig. Vil du rejse langt hjemmefra, eller har du brug for kortere transporttid, så der i stedet er mere tid til at nyde din destination? Uanset hvor du vælger at tage hen, kommer du helt sikkert ikke til at kede dig. Hver en storby har sit særpræg og sine helt egne tilbud, der gør det til en unik oplevelse at være afsted. Du kan finde din storbyrejse med Top Tours her i dag og booke en fantastisk ferie sammen med dem, du holder allermest af. Herefter er der blot tilbage at glæde dig til at komme afsted!


På Roskilde genopdagede jeg hvor fantastiske When Saints Go Machine er! Havde bare i baghovedet at de da vist var meget gode. Og var lige ved slet ikke at tage til deres koncert fordi den var kl. 3 om natten og Klara og jeg allerede havde stået op og sovet til den forrige koncert vi var til samme aften. Haha. Men efter vi havde delt en pizza var vi sørme friske igen, og sikke en overraskelse! Hold kæft jeg var glad for vi gjorde det! Derfor var det også dem jeg valgte at gå til koncert til i lørdags på Forbrændingen i Albertslund fordi min ene veninde Helena havde givet mig en gratis koncert med ledsager dertil i 18 års gave! Tog så min anden veninde Helena (Lenna) med, og det var så dejligt, at jeg de sidste aftener bare har hørt denne youtube video på repeat mens jeg har skrevet alle de mange stile jeg har for til denne uge. FIRE siger jeg jer. Men har lavet to af dem, heldigvis. Nu vil jeg vende tilbage til netop lektielavningen fra denne lille overspringshandling. Kan I have en god mandag aften!\nKreeret af Gunilla kl. 20.38 1 kommentar:\nEtiketter: betaget, musik\nAccessories & candy\nPuha, holder lige han kun halvt velfortjent pause fra mine alt for mange afleveringer. Synes lige I skulle se mine fine fine armbånd. De er genbrug, og matcher hinanden, samt det jeg viste jer her, utrolig godt, synes jeg. Det store med den blå sten-ting har jeg "arvet" fra min mormor, det mellemtykke med små prikker har jeg fået af Camilla, da hendes mor ikke vil have det længere og det lille tynde takkede har I jo faktisk allerede set, i det link jeg lige har linket til. I baggrunden ser I btw mine "nye" headphones fr Urban Ears, som jeg endlig fik til min 18 års familie fødselsdag. Jaa! :)\nSå er jeg også sådan en type, der elsker billeder af ting som ikke alle måske synes er objekter til fotografering. Såsom disse fine slikkepinde fra Søstrene Grenes. Hihi. Hvad synes I, ser I også billeder i ting man normalt ikke tager billeder af? :)\nKreeret af Gunilla kl. 16.04 Ingen kommentarer:\nEtiketter: accessories, mad og drikke, new in\nHer er mit outfit fra i går! :) Chill slaskebukser, som også er mine tag-hjem-fra-byen-uden-at-blive-voldtaget-bukser, som min mor går meget op i at jeg har med når jeg netop skal i byen, men det er jo også sygt rart at hoppe i dem fordi de er varme og ekstremt bløde, men selvfølgelig også rart at vide at min "ikke er lige så tiltrækkende" i lumre mænds øjne, hvis I forstår hvad jeg mener.. :)\nSå kan I også lige se mit forholdsvist nye hår, med afblegede spidser. Ombre som det hedder i de smarte kredse.. Lavede det med Ditte i sommerferien hvor det egentlig var meningen at jeg endelig(!) skulle have lilla spidser, som jeg jo har snakket om i, hvad?, 2 år eller sådan noget, lavede i hvert fald dette indlæg om emnet, hvis I vil se lidt fin inspiration :) Men venter med det, fordi jeg blev helt vild med håret som det er nu!\nI aften har jeg en pizza/film/slik-date med Pernille og Camilla, i morgen skal jeg ses med Silke og på søndag skal jeg chille hjemme hos Lenna, i hendes eget kollegieværelse! Og så skal jeg selvfølgelig også lave nogle lektier og forberede mig på min SRP, som er er stor opgave man skriver i 3.g, til jer der ikke ved hvad det er :)\nNu tror jeg at jeg vil sætte mig til at sy lidt!\nHav en fantastisk weekend derude!\nKreeret af Gunilla kl. 14.56 Ingen kommentarer:\nEtiketter: dagens outfit, hår\nDet der tøjmarked..\nAltså på pengefronten har jeg ikke tjent noget som helst, haha! Men har da fundet mig nogle fede ting, som jeg til dels manglede, nemlig jeans'ne, som er fra Topshop og som jeg fik til 40 kr., og så de gule New Balance sneakers, som jeg læææænge har drømt om, helt siden jeg i 1.g havde en stand på et loppemarked og fandt et par magen til men jeg slog ikke til og har drømt om dem (næsten) lige siden, så nu var jeg så heldig at min nabostand havde dem, til kun 150 kr.! Armbåndene kunne jeg bare ikke stå for, især ikke det tykke af dem! Åh, elsker det! Shorts'ne fra Levi's og den hvide bluse købte jeg af Dina ;) Derudover fik jeg i dag den blå bluse og øreringene og et par andre shorts og bukser af hende, fordi hun ellers bare ville smide det hele ud når vi var færdige. Så overlever lige min "underskud" på den måde ;)\nOg så har jeg lige fået leget lidt med mit spejlrefleks, som jeg jo aldrig mere skal bruge auto, som kurset jeg fortalte om hed, så håber at billederne er lækre alligevel.. :)\nOg så har det da været hyggeligt at sidde sammen med Dina selvom jeg ikke fik nogle penge ud af det ;)\nKreeret af Gunilla kl. 18.51 2 kommentarer:\nEtiketter: accessories, new in, vintage\nTøjmarked i Remisen i denne weekend!\nEr mååske lidt sent ude, men hvis I ikke lige ved hvad dagen i morgen eller på søndag skal byde på, så synes jeg at I skal smutte ud i Remisen på Østerbro til tøjmarked, hvor jeg begge dage har en stand sammen med Dina!\nTjek detaljer her på facebook :)\nHa en lækker weekend, jeg håber på at se jer, så kom glade og gå fattige! ;)\nKreeret af Gunilla kl. 21.38 Ingen kommentarer:\nEtiketter: andet og blandet


Scrap og kort blog: august 2012\nEn venindes reservebedstemor fylder 100 år, og jeg blev spurgt om jeg ville lave kortet. Det ville jeg selvfølgelig gerne. Modtageren er kunstner, så i første omgang ville jeg lave et kort med en ramme, men jeg havde ikke rigtig fantasi at finde på, hvad der skulle inde i rammen. Da disse skitser var hos Mojo Monday i dag, var jeg slet ikke i tvivl.\nA friend asked me to make a card for a 100 years birthday. When I saw this with Mojo Monday, I had no doubt, how it should look like\nkl. 17.18 11 kommentarer:\nEtiketter: Fødselsdagskort, Mojo Monday, Solveig\nEn tidligere skolekammerat er ofte på loppemarked med de smykker hun selv laver. Jeg spurgte om hun havde lyst til at forsøge at sælge nogle af mine kort, det ville hun heldigvis godt.\nDa jeg ikke havde noget på lager, måtte jeg i gang med at lave en større portion, som jeg har afleveret i dag. Det blev til 75 kort i str. A6 og 45 i str. A7. Og så lavede jeg også lige 8 kurve, der kom slik i, og de blev pakket i cellofan. Skolekammeraten mener at det nok skal lykkes hende at få solgt, om ikke det hele, så en del af det.\nJeg har ikke taget billeder af alle kortene inden de blev pakket - men nåede da lige disse to, inden de kom i poser. Jeg har lånt ideen med ginen fra AKA\nSådan ser 8 kurve ud, når de er pakket i cellofan - jeg har brugt stegeposer, de er noget nemmere end en rulle cellofan\nDa jeg var færdig tog jeg et billede af det ene af mine arbejdsborde, jeg skal vist i gang med en større oprydning, det andet ser ligesådan ud. Ministemplerne i den ene af krukkerne er Nadjas jeg fik lov at låne, de er allerede fjernet.\nkl. 00.01 13 kommentarer:\nEtiketter: loppemarked, Solveig\nI lørdags skulle vi til 70-års fødselsdag hos min mands "onkel" og jeg havde længe vidst at der i den anledning skulle "svælges" i Graphic 45 papir. Inden jeg fik set mig om havde min mand i øvrigt lovet sine forældre at jeg nok skulle lave et kort fra dem... så der skulle pludselig laves 2 kort\nHan spiller golf, så det var oplagt at bruge dette udklip fra det ene ark papir, tillykke er stemplet på en tag og sat bagved billedet\nIndeni har jeg lavet en lomme (også en tag) til de penge han skulle have, lommen er pyntet med en TH udskæring og masks, da jeg tog billedet havde jeg endnu ikke fået svar fra mine svigerforældre hvad der skulle stå i teksten, så der er efterfølgende sat et hvidt tekstfelt i.\nog bagsiden fik lidt af retsterne\nOprindeligt havde jeg tænkt at golf-kortet skulle være fra os, men da jeg kom i tanke om at fødselaren og min svigerfar et par gange om året spiller golf sammen var det mere oplagt at det skulle være fra mine svigerforældre.\nSå skulle jeg jo igang med endnu et kort og var temmelig tom for ideer, jeg foretog derfor en lille overspringshandling og besøgte Scrapsisters forum, hvor Anja netop havde blogget om en stribe kort hun havde lavet, og vupti vidste jeg godt hvad jeg skulle lave. Papiret er en serie fra Søstrene Grene, det ene ark (det hvide i cirklen) havde mange "flotte" sætninger, men de fleste var for store til at passe ind i kortet, men fik da ramt Away we go og family time\ninden i fik jeg brugt lidt mere af det hvide papir til at lave lommen til det gavekort han skulle have\nog bagsiden fik også lige en stribe\nkl. 15.34 5 kommentarer:\nkl. 09.42 11 kommentarer:\nInden vi tog på ferie viste jeg min hjemmelavede sommerferiesmash og var jo lidt spændt på om jeg nu også fik lavet noget - men det gjorde jeg faktisk, vi kom hjem fredag aften, og lørdag eftermiddag lagde jeg sidste hånd på selve dagbogen. Der skal laves et par sider mere, men det er mere nogle betragtninger om turen og hvad der skal gøres anderledes næste år.\nAlbummet gaber noget, så jeg kommer nok til at skifte spiralen til en der er noget større, men det var jeg klar over da jeg startede.\nFørste side, med notater, færgebillet, regning fra campingpladsen og fra boardershoppen:\nNadja havde også lavet en dagbog, lidt praktisk for vi brugte de samme billeder - der var kun plads til 1½ stk. 10x15 billede i højden på siden, så af og til valgte jeg at printe samme motiv 2 gange på samme billede og vi kunne dele. Denne side har jeg fået pyntet med noget af det pynt jeg havde medbragt:\nDa jeg lavede bogen havde jeg tænkt at sætte nogle kuvertere ind hist-og-pist men glemte det, der er kun nogle tags få steder, men jeg havde i stedet medbragt både kuverter og store spillekort som jeg havde lavet hulller i siden på, og ved at klippe et lille hak ind til hvert af disse huller kunne jeg presse den ned over ringene og dermed få sat en ekstra side ind, her er det en kuvert hvor jeg har sat karton på begge sider inden jeg satte billederne på.\nVi fik disse søde bagerposer når vi hentede morgenbrød, de blev straks gemt :o) for de kunne passende indeholde div. brochurer vi fik. På denne har jeg simpelthen klippet den hullede kant af en af de store kort og limet ind i folden på posen. Nogle af poserne har fået billeder og journaling på, og nogle er blanke og indeholder bare brochuren.\nHer har jeg igen sat en kuvert ind og så limet billeder på begge sider. Nadja havde medbragt nogle små gennemsigtige poser så vi kunne få lidt sten o.lign. ind i albummet, har dog måtte "forsegle" den med glossy accent for den var kun lukket med en lille tape-dims\nHer har jeg igen indsat kuvert, og lagt brochuren i og bagpå kunne jeg passende sætte nogle billeder og lidt journaling.\nJeg fandt hurtigt ud af at det papir jeg havde valgt var alt for mønstret og uroligt, så det var svært at putte pynt og lign. på - så det droppede jeg, og har kun nogle få steder sat et kamera på og har i stedet teget rundt om alle billederne. Næste gang skal det være på roligere eller ensfarvet papir, og der skal en billig hvid kuvert ind mellem hver side til at sætte ekstra billeder på, og så kan den evt. fjernes hvis ikke den skal bruges.\nkl. 17.31 8 kommentarer:\nEtiketter: minialbum, Randi, Sommerferiesmash\nI dag har vores mor fødselsdag, men da ingen af os har mulighed for at komme forbi på dagen, har vi i stedet valgt at overlade fødselsdagskortene til Far der vil sørge for at hun får dem\nRandi har lavet dette enkle kort med sommerfugle, der er liftet fra Dorte\nSolveig har lavet dette kort - Mor syr en stor del af sit tøj selv,\nså det er vel passende med en gine.\nDen er beklædt med stof, som mor har leveret\nkl. 10.30 9 kommentarer:\nEtiketter: Fødselsdagskort, Randi, Solveig\nJeg er for tiden i Manchester, for jeg har fulgt en dreng på fodboldskole hos Manchester United. Imens hygger jeg mig i byen, indtil vi mødes igen i lufthavnen på fredag.\nI går var jeg rundt og kigge på byen, og fandt bl.a. de to butikker der har en smule til scrapbooking, og det er virkelig en smule. Men jeg fandt noget papir i engelske farver, som jeg tænker vil være gode til de LOs jeg skal lave fra turen. Og så fandt jeg et blad, drt var nu ikke så meget bladt jeg var interesseret i, men de stempler der fulgte med. Jeg kunne hurtigt se, at det var stempler jeg gerne ville betale 25,- for, selv uden blad\nPå min rundtur i byen, kom jeg forbi The National Football Museum, og da der var gratis adgang, gik jeg ind for at se nærmere på det. Det var ret sjovt, dels pga. alle billederne, men ikke mindst at se alle de mænd der gik rundt med julelys i øjnene og et salig smil om munden. Det var ikke mange kvinder der var der. Jeg gik og grinede lidt for mig selv, både af mændene men også fordi jeg gik og tænkte i scrapbooking når jeg tog billeder. Da jeg fortalte det til Randi i en sms, beroligede hun mig med, at det var meget normalt.\nkl. 19.44 4 kommentarer:\nEtiketter: fodbold, Manchester, Solveig


Holiday home Kristavej C- 2487 i Løkken til Bedste Pris-garanti | Agoda.com\nMere om Holiday home Kristavej C- 2487\nHoliday home Kristavej C- 2487, der er ideelt til sjov og afslapning, ligger i området Gronhoj i Grønhøj. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Holiday home Kristavej C- 2487 gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Dette hotel tilbyder talrige faciliteter på stedet, som vil glæde selv den mest kvalitetsbevidste gæst.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde fjernsyn, dvd-/cd-afspiller, mikroovn, opvaskemaskine, bruser. Desuden sikrer hotellets væld af fritidstilbud, at du har rigeligt at foretage dig under dit ophold. Nyd uforlignelig service og en i sandhed prestigefyldt placering på Holiday home Kristavej C- 2487.\nRabat på Holiday home Kristavej C- 2487


Nævn kommer rockerklub i Vanløse til undsætning\nBandidos-rockerne i Vanløse kan beholde deres klubhus, efter at en afgørelse fra Natur- og Miljøklagenævnet har underkendt Københavns Kommunes afgørelse om at smide rockerne ud.\nTorsdag D. 3. APRIL 2014 KL. 12:58 - opdateret Torsdag D. 3. APRIL 2014 KL. 14:09\nARKIVFOTO. Rocker-retssag i byretten i København. Bandidos-rockere udenfor retten.\nNatur- og Miljøklagenævnet underkender Københavns Kommunes afgørelse, der forbyder cirka 20 Bandidos-rockere at benytte et hus i Vanløse som klubhus.\nDet fremgår af Natur- og Miljøklagenævnet afgørelse, hvor det 10 mand store nævn enstemmigt ophæver kommunes påbud, »fordi det lider af væsentlige retlige mangler«.\nDen 15 sider lange afgørelse lægger blandt andet vægt på, Københavns Kommunes beslutning ikke havde hjemmel i planloven. Afgørelsen glæder rockernes forsvarsadvokat Michael Juul Eriksen.\n»Man har givet os medhold i de væsentligste synspunkter, vi havde, herunder at hvis det skulle have været begrundet med planloven, så skulle det være noget med indretningen af bygningen. Det skal jo ikke være en regulering af, hvilke mennesker der må komme et sted,« siger han.\nPolitikerne i Teknik- og Miljøudvalget på Københavns Rådhus besluttede enstemmigt i december sidste år, at rockerne skulle smides på porten i huset på den rolige villavej Tudskærvej i Vanløse. Rockerne flyttede forrige år ind i huset til stor scene for naboerne, der følte sig truet og utrygge ved at have en rockerborg på vejen.\nRetsordfører for Dansk Folkeparti Peter Skaarup mener, at afgørelsen viser, at lovgivningen har spillet fallit.\n»Det viser med al tydelighed, at lovgivningen er mangelfuld. Der er allerede gået alt for lang tid i forhold til at få rockerne væk fra området, hvor der bor familier med børn, og nu ser det ud til, at sagen trækkes yderligere i langdrag«, udtaler han i en skriftlig kommentar.\nDansk Folkeparti vil gøre sagen til et spørgsmål for Folketinget og har indkaldt justitsminister Karen Hækkerup (S) i samråd for at høre, hvordan regeringen vil reagere på afgørelsen.\nNatur- og Miljøklagenævnets afgørelse er endelig og kan ikke indklages, men kan efterprøves i en eventuel retssag om afgørelsen.


Tekstskattejagt – 111 variation\nØvelsen her er særligt egnet til svære sagprosatekster hvor læreren ønsker at sætte fokus på helt særlige begreber. Skriv en række sætninger der lægger sig tæt op ad lektien, men hvor centrale begreber er erstattet af blanke streger. Eleverne skal nu ved hjælp af den svære tekst udfylde de blanke streger. På denne måde trænes de i at nærlæse den svære tekst for at finde helt konkrete svar til de blanke streger. Der kan være stor fornuft i at lade dine sætninger følge teksten kronologisk, så eleverne ikke skal hoppe for meget rundt i teksten. Pointen med denne tekst er jo netop at slå centrale begreber fast, ikke at danne overblik over hele teksten. Jeg har et eksempel her på en skattejagt til sonet-opslaget fra M.H. Abrams: A Glossary of Literary Terms hvor eleverne går fra timen med en klar viden om de mest grundlæggende strukturer i sonetten. Du kan også finde min sonet-skattejagt under materialer.\nPosted in Læs en tekst on 8. januar 2011 by Eva Pors.\tLeave a comment\n← 2 Truths And A Lie\tTegn en tegning →


Nekromathias #2 – Boghjørnet\n“Nekromathias”, #1-3 af Michael Kamp\n5. marts 2016 | Simone Hagemann\nTitel: “Bedemandens hemmelighed”, “Alt godt fra graven” & “Gas og gespenster” / Forfatter(e): Michael Kamp / Serie: Nekromathias, #1-3 / Sideantal: 117, 110 & 105 / Forlag: Tellerup / Udgivet: 19.10.2015 / Læst på: Dansk\nMathias er en ret almindelig dreng med et ret almindeligt liv.\nLige indtil farfar Poul beder ham om at hjælpe i butikken.\nFarfar Poul er bedemand,\nog Mathias opdager snart noget vigtigt …\nde døde bliver ikke altid liggende.\nJeg havde ikke de store forventninger til denne serie, da jeg ikke helt ved, hvor jeg står hvad angår Kamps forfatterskab. Jeg har læst en bog af ham, som jeg virkelig elskede, og som kom komplet bag på mig, men jeg har også læst en, som ikke rigtig var mig, og som jeg egentlig godt kunne have undværet. Der var dog noget ved denne serie, som gjorde, at jeg blev nødt til at give den et forsøg, og det er jeg glad for, jeg gjorde.\nJeg synes, bøgernes målgruppe var let at tyde, men samtidig følte jeg også, at det på ingen måde udelukkende andre fra også at læse dem. Der var nemlig så mange elementer i bøgerne, der gjorde, at de alligevel spændte ret bredt. Også selvom jeg tror, at yngre drenge (og piger) nok vil sætte endnu mere pris på dem end jeg.\nDer er fart over feltet alle tre bøger igennem, hvilket jeg virkelig elskede. Det gjorde godt nok således, at historien bevægede sig meget hurtigt, hvilket godt kunne irritere mig en smule til tider, når jeg bare gerne lige ville dvæle et ekstra øjeblik ved nogle af delene af den. Men på den anden side kunne jeg ikke have set tempoet være anderledes. Det var nemlig uden tvivl med til at gøre alle tre endnu mere spændende, og samtidig gør tempoet således, at man ikke har lyst til at slippe hver bog, før man har læst den færdig.\nBøgerne er desuden også alle tre fyldt med action og en rigtig god humor, som gjorde, at jeg virkelig hyggede mig med læsningen af dem. Også selvom de til tider var virkelig klamme; men det er jeg sikker på, at målgruppen vil elske dem for.\nBøgerne er fyldt med skønne illustrationer, som virkelig også kun gør noget godt for læseoplevelserne. Mange af illustrationerne var også virkelig klamme, og det elskede jeg dem for. Det gav nemlig så meget stemning til bøgerne, og samtidig synes jeg også, det var med til at gøre dem endnu mere spændende. I det hele taget var jeg rigtig vild med at få sat et visuelt element på historierne.\nSom en ekstra bemærkning synes jeg også, det var virkelig fedt, at der var en form for overordnet historie i løbet af de tre bøger, og jeg håber meget på, der snart kommer flere i serien. Jeg vil i hvert fald gerne læse videre!


Job hos Bodenhoffs Bageri | Jobindex\nUfaglærte medhjælpere til bageri/looking for bakery assistants\nVi har travlt og søger derfor dygtige og alsidige ufaglærte bagermedhjælpere til vores produktion på Frederiksberg. We would also be more than happy to receive applications from non-Danish speaking bakery personnel.\nVi søger en dygtig medarbejder, der er struktureret og forstår, at alle opgaver er lige vigtige. Vi arbejder i et rent miljø, hvor hygiejne har høj prioritet, og vi ikke går på kompromis med kvaliteten, uanset om det er et rundstykke eller en kagemand. Det er vigtigt, at du er teamplayer og tager ansvar for alle opgaver.\nDu vil lære vores koncept at kende gennem praktisk træning. Din nysgerrighed og energi skal bidrage til Bodenhoffs fortsatte mål om at være blandt de bedste på markedet.\nVi har travlt og søger derfor en dygtig souschef til vores natproduktion i Bodenhoff på Frederiksberg.\nVores produktion på Frederiksberg producerer dagligt brød, wienerbrød og færdig dej til vores 10 butikker. Derudover har vi et udvalg af fastfood-produkter og andre spændende specialiteter. Vi går langt for at imødekomme vores kunders mange forskellige ønsker.\nVi søger en dygtig leder med bagerfaglig baggrund, der er struktureret og forstår, at alle opgaver er lige vigtige. Dit fokus vil være at støtte op omkring bagermesterens opgaver, og du skal kunne træde i hans sted på fridage og ferier. Vi arbejder i et rent miljø, hvor hygiejne har høj prioritet, og vi ikke går på kompromis med kvaliteten, uanset om det er et rundstykke eller en kagemand.\nVi søger en dygtig butikschef.\nDu har erfaring som butikschef eller stor erfaring som souschef og er nu klar til at blive butikschef. Du kan også have ledererfaring fra café-/restaurationsbranchen.\nDu kan sælge kaffe samt brød og kager og er ikke bange for selv at skulle bage noget af det.\nDu er vild med at arbejde med kunder og service og sætter en ære i at sikre en god oplevelse for alle – hver gang.\nDu kan og tør træffe beslutninger og stå ved dem.\nDu er vant til at arbejde med salg og det at træne medarbejderne i at tænke salg.\nDu har øje for, hvornår en butik er salgsklar, og det er dit mål at sikre dette altid.\nButiksassistenter fuldtid, deltid samt ungarbejdere – til alle vores butikker\nVi har fuld fart på og søger derfor flere butiksassistenter til alle vores butikker i Storkøbenhavn. Vi søger både folk til fuldtids – og deltidsstillinger. Derudover søger vi også ungarbejdere under 18 år.\nArbejdet kræver, at du har overblik og er struktureret. Du skal lære vores brød og kager at kende, så du kan fortælle og vejlede vores kunder om vores produkter.


Mahakala | Daphne Import\nMahakala i messing sat med perler, turkiser og koraler.\nDen to armede Mahakala kaldes Bernakchen, er en beskytter af Karma Kagyu skolen. Han er ofte tænkt at være den primære beskytter, men er faktisk den største beskytter specifikt af Karmapa’er.\nVarenummer st_502_daphne Kategorier Statuer, Buddhist\nDen to armede Mahakala kaldes Bernakchen, er en beskytter af Karma Kagyu skolen. Han er ofte tænkt at være den primære beskytter, men er faktisk den største beskytter, specifikt af Karmapa’er.\nDenne beskyttende gud afbilledes ofte med korte, men tykke og stærke lemmer. Hans flammende hår, dekoreret med en krone af kranier, der stiger op fra hans pande, mens en kreds af flammer danser omkring ham. Hans ansigt er i besiddelse af et typisk vredt udtryk. Munden er fortrukket i et vredt smil og fra hans mundvige stikker lange hugtænder frem. De udstående blodskudte øjne har et vredt og stirrende udtryk og normalt er der et tredje øje, som er synligt i midten af panden.\nI sin højre hånd holder han en chopper ( Katika ) som symboliserer, at skære gennem de negative mønstre, såsom aggression, had og uvidenhed. I sin venstre hånd holder han et kranium kop ( Kapala ), et rituelt element typisk fyldt med blod eller menneskelig hjernemasse. Han ses stående på ligene af to menneskelige kroppe og som symboliserer døden af negativitet og den fuldstændige udryddelse af negative mønstre til et punkt, som en død krop, der ikke vil komme til live igen.


Massivt regelbrud i regionen: Chefer fik guldkontrakter i det skjulte | Indland/Fyn | Fyens.dk\n10 ud af 12 af regionens åremålsansættelse skal nu godkendes eksternt, efter at regionen har brudt reglerne. Lige nu er der dog ingen, der ved, hvem der kan godkende kontrakterne.\nRegion Syddanmark har brudt reglerne i forbindelse med ansættelsen af 10 af de 12 cheflæger og direktører, der i dag er ansat på lukrative åremålskontrakter med store løntillæg og gyldne håndtryk. Sagen er uden sidestykke i det offentlige, og det er derfor uvist, hvilken myndighed der kan godkende kontrakterne\nRegion Syddanmark betaler markant højere lønninger og har stillet gyldne håndtryk for adskillige millioner kroner i udsigt til de 12 ledende overlæger og direktører, der i øjeblikket er ansat på de lukrative åremålskontrakter.\nI 10 ud af de 12 tilfælde burde cheferne dog aldrig have været tilbudt en åremålskontrakt på den måde, det er sket.\nI alle de tilfælde har Region Syddanmark brudt de regler, der regulerer og stiller krav til regionernes brug af den dyre kontraktform. I nogle tilfælde ved ikke at have oplyst om muligheden for at blive ansat på de lukrative betingelser i stillingsopslagene. I andre ved slet ikke at have slået stillingerne op.\nDe nye oplysninger kommer frem på baggrund af en aktindsigt fra Fyens Stiftstidende.\nDen viser samtidigt, at Region Syddanmark allerede fandt frem til de 10 nye regelbrud for flere måneder siden i forlængelse af Fyens Stiftstidendes omtale af ansættelsen af den nu tidligere sundhedsdirektør Jens Elkjærs hustru, der i strid med de samme regler fik en åremålskontrakt for at imødekomme hendes lønkrav.\nRegionsdirektør Jane Kraglund erkender, at regionen har brudt reglerne.\n- Det er svært at være stolt over det. Vi erkender, at vi skal have rettet op på det her, siger Jane Kraglund.\nSelvom reglerne er klart formuleret i en af de første paragraffer i aftalen om åremålsansættelser, har hun valgt at acceptere sygehusledelsernes forklaring om, at de ikke har være opmærksomme reglerne.\nFordi regionen har brudt reglerne skal de 10 kontrakter nu godkendes af en anden myndighed. Regionen har sendt sagerne til godkendelse i Regionernes Lønnings- og Takstsnævn. Her har man dog aldrig før behandlet en lignende sag, så nu er det op til den statslige myndighed Moderniseringsstyrelsen at vurdere, hvem der i givet fald vil kunne godkende kontrakterne.\nJane Kraglund vil ikke foregribe, at regionen kan komme til at stå i en situation, hvor kontrakterne ikke kan blive godkendt.\n”Da der ikke tidligere har været forelagt sager af lignende karakter for nævnet, har Moderniseringsstyrelsen fundet, at der behov for at analysere, om sagen falder indenfor nævnets kompetence”, skriver styrelsen i et svar til Fyens Stiftstidende.


Tyskland og Danmark er foruroliget over EU-syn på atomkraft\nI et brev sendt til kommissionen argumenterer fem lande for, at atomkraft er mere skadeligt for helbred og miljø og derfor ikke bør sidestilles med vind- og solenergi.\nOffentliggjort: 05.07.21 kl. 15:40\nAtomkraft skal ikke betragtes som en grøn energikilde og en bæredygtig investering, mener fem EU-lande med Tyskland i spidsen og Danmark som medunderskriver.\nI et brev sendt i sidste uge til EU-Kommissionen erklærer landene sig bekymrede over, at EU-Kommissionens forskningscenter mener, at atomkraft ikke er mere skadeligt end energi fra sol og vind.\n"Vi er foruroligede over at læse synspunktet fra Det Fælles Forskningscenter, at der ikke er tegn på, at atomkraft, som er en højrisikoteknologi, er mere skadeligt for helbred og miljø end andre energiformer som vind- og solenergi, skriver de fem lande.\nDe fem lande spiller med brevet ind i en diskussion om EU's taksonomi for bæredygtige investeringer. Taksonomi skal forstås som en klassificeringsliste for bæredygtige investeringer. Den diskussion splitter unionen i to.\nTaksonomien fastsætter, hvad der er en grøn investering. Det er håbet, at den kan mobilisere store private investeringer, der skal sætte fart i den grønne omstilling.\nI brevet, der er underskrevet af klimaminister Dan Jørgensen (S) og erhvervsminister Simon Kollerup (S), påpeges det, at der er "alvorlige" mangler eller fejl i forskningscentrets (JCR) rapport om taksonomi.\nRapporten blev offentliggjort i begyndelsen af april.\nFor det første ser JCR ifølge de fem lande helt bort fra risikoen ved atomulykker og konsekvenserne deraf. Den seneste store ulykke var i Japan i 2011.\nFor det andet siger de fem lande, at radioaktivt affald udgør et endnu uløst problem, som også er i strid med aftalen om ikke at pålægge fremtidige generationer "urimelige byrder".\nUd over Tyskland og Danmark har også Spanien, Østrig og Luxembourg underskrevet brevet. Af de fem lande benytter Spanien og Tyskland fortsat atomkraft.\nTyskland har meddelt, at de sidste reaktorer vil blive lukket allerede næste år. Spanien vil lukke for atomkraft senest i 2035.\nAndre steder i EU er medlemslande i gang med at bygge eller renovere reaktorer. Det gælder Frankrig og en del lande i Østeuropa.\nDisse lande med Frankrig i spidsen har lagt mange kræfter i at gøre atomkraft til en del af taksonomien.\nArgumentet er, at atomkraft er den eneste realistiske vej til at opnå klimaneutralitet. Udledningen af CO2 fra atomkraft er meget lille.\nTyskland og de fire andre lande skriver i brevet, at mange kendte investorer er uvillige til at involvere sig i atomkraft på grund af de usikkerheder, der er forbundet med energikilden.\n"Vi er bekymrede over, at inkluderer man atomkraft i taksonomien, vil det skade dens integritet og troværdighed og dermed den nytteværdi," skriver de.\nEU-Kommissionen har udskudt beslutningen om atomkraft i taksonomien. To ekspertgrupper har for nylig videresendt deres holdning til spørgsmålet.\nKommissionen skal finde et kompromis.\nSpansk energiselskab falder på mulige regelændringer\nVattenfall køber sig ind i estisk atomkraftselskab


Efter enorme investeringer: Nu er WiMax en død sild - Computerworld\nEfter enorme investeringer: Nu er WiMax en død sild\nDer er blevet investeret et stort trecifret millionbeløb i WiMax-herhjemme. Men pengene er så godt som spildt, for WiMax er en død sild.\n2. marts 2011 kl. 07.00\nBliver du snydt? Her er Danmarks dyreste internet\nMillioner og atter millioner af kroner er blevet pumpet ind i opbygningen af trådløse WiMAX-løsninger herhjemme.\nFirmaerne Skyline, ButlerNetworks og det tidligere Danske Telecom har spenderet et "stort trecifret millionbeløb", vurderer teleanalytiker Torben Rune.\nHan tvivler dog på, at pengene nogensinde vil komme hjem igen.\nHan vurderer simpelthen, at WiMAX-teknologien er blevet overhalet indenom.\n"WiMAX er en død sild," siger Torben Rune.\nKan punkteres med en lille nål\nTeleanalytikeren forklarer, at udviklingen inden for 3G og LTE betyder, at mobilselskaberne med bare en lille nål kan punktere millionsatsningen i den trådløse WiMAX-teknologi.\nFaktisk vil WiMAX-firmaerne slet ikke få et ben til jorden, og WiMAX-boblen vil sprænges med et brag, fordi de mobile teknologier som 3G og LTE er verdensomspændende standarder, der udvikles terminaler og udstyr til i et styktal, der er kolossalt stort. Dermed bliver prisen for udstyret lavere.\nSamtidig får alle folks enheder, herunder vores bærbare pc'er, indbygget disse teknologier.\nOmvendt kræver WiMAX, at kunden tegner abonnement med hver eneste af alle jordklodens WiMAX-udbydere, forklarer Torben Rune.\nWiMAX forbudt til roaming\nHan peger desuden på, at en dalende opbakning til WiMAX vil ramme brugerne.\nI nogle lande, som eksempelvis Sverige, har telemyndighederne forbudt, at WiMAX kan bruges til roaming.\nDermed har man fjernet hele den mobile del af WiMAX, hvilket gør teknologien yderligere uinteressant, vurderer han.\nEkspert om bredbånds-konkurs: Derfor gik det galt


4babies.dk • Vis emne - Baby svømning\nDato og tid er 26. sep 2020, 18:23\nTitel: Re: Baby svømning\n: 14. apr 2009, 19:56\nHvor lyder det hyggeligt. Ved ikke helt om vi kommer afsted, ville egentlig gerne, men synes bare det er vildt dyrt!\n: 14. apr 2009, 20:04\nHer koster det omkring 1000 kr + adgang til svømmehallen (45 kr pr gang ved 10-turs kort) Det synes jeg godt nok er dyrt!\n: 14. apr 2009, 20:57\njeg har ønsket at gå til babysvømning med begge mine man da jeg bor som jeg gør er det ikke transportmæssigt muligt\nsupert for jer\n: 14. apr 2009, 21:19\nja det er det gode ved at bo i en større by\n: 14. apr 2009, 22:44\nJeg ville gerne ha gjort det med begge mine... men havde bare ikke mulighed for det desværre...\n: 14. apr 2009, 23:50\nlige et tip....\ndu kan som der vælge at gå på et fast hold, hvilket kan være rart, men også upraktisk for hvad hvis du lige skal noget den dag, eller du eller junior er sløj, så betaler du for noget du ikke lige får brugt, og det er et bestemt antal gange.\nNår du nu bor i Fredericia, så er slotsø badet kolding tæt på (og det ligger tæt på Kolding banegård hvis man skal med offentlig transport), og der har de baby svømning to gange om ugen, og man betaler kun de gange man kommer....og der er også instruktør på.\nder regner jeg med at skulle gå...har bare glemt hvornår man må starte....men tro mig det er godt for både dig og junior, og godt for motorikken samt godt for tilliden mellem mor og barn


Anmeldelse af Skelhøjebogen | Uge-avisen Karup\nJørgen Østergaard har med hjælp fra en gruppe borgere skrevet Skelhøjebogen\nAnmeldelse af Skelhøjebogen\nNår man graver lidt i et steds lokalhistoriske jord, så kan man risikere at komme til et kildevæld af historier og anekdoter, der bare flyder i en lind strøm\n06. Januar 2017, 07:55\nTitel: Skelhøje en skelsættende by\nForfatter: Jørgen Østergaard\nForlag: Forlaget Ravnsbjerg\nForhandler: Boghandler, Forlaget eller i Skelhøje Købmandsgaard.\nBOGANMELDELSE Man kan også risikere at støde på værdifulde fragmenter fra fortiden, der har ligget i jorden i lang tid, og nu forsigtigt er blevet gravet frem. Er renset for skidt og jord, så det fremstår som en perle.\nDet er det, der er sket i Skelhøje, hvor mange menneskers frivillige arbejde gennem fire år har bragt en masse gode historier frem. Nogle er kasseret som ubrugeligt affald, mens rigtigt mange andre er taget frem, og de er kommet igennem lokale borgeres renselsesproces, så man er kommet frem til det bedste, man har kunnet opnå, og nu er historier i stort tal konserveret i et digert værk, der skal sikre historierne for eftertiden i bogen Skelhøje en skælsættende by, der udkom på forlaget Ravnsbjerg ført i december 2016.\nBogen er en sag på 275 tætskrevne sider med en del illustrationer, og en beretter på godt og ondt om livet i en dansk landsby fra den spænde start, hvor man kan være i tvivl om, hvor navnet egentligt stammer fra, og frem til der bliver anlagt en jernbane, der i en periode stimulerer byens udvikling helt vildt frem til en periode, hvor biltransporten tager over, og den store vej lægges uden om Skelhøje, der efterfølgende må kæmpe for sin overlevelse.\nI bogen skildres det også, hvordan en landsby ved sammenhold kan gøre en forskel. Det skete blandt andet ved foldboldklubben Frem.\nDer venter, de der ikke allerede har læst bogen, mange gode historier, og et billigt grin fra tid til anden i nogle flash i bogen.\nDet er den tidligere Skelhøjedreng, Jørgen Østergaard, der har stået som tovholder for det store projekt, der er kommet i stand gennem utallige møder, hvor man del for del har stykket de mange stumper sammen til flotte helheder.\nBogen blev præsenteret ved en reception i Kulturhuset lørdag den 3. december. En reception, der var ved at sprænge alle rammer, så de sidst ankomne måtte tage til takke med en ståplads.\nBirgit Aarestrup, forfatteren til en række bøger under titlen Mit Dollerup, fortalte ved receptionen om nogle af de ting, som hun havde arbejdet med i de bøger, som hun til nu havde lavet og lidt om, hvad man kunne vente i hendes sidste udgave, som efter planen skal udkomme i efteråret 2017.\nHerefter var det Leif Nielsen, der tog over og levende fortalte om folk og fæ, og blandt andet om de mange øgenavne eller kælenavne som folk hurtigt fik.\nEndelig fortalte Jørgen Østergaard om bogens tilblivelse. Han erkendte, at han måske ikke helt kunne kalde sig forfatter, men mere den, der samlede alle de mange historier, som kom frem ved de mange møder. Historie, som han så satte på papir.\nDet blev til en rigtig god eftermiddag i Skelhøje Kulturhus.


Kinomap → Den bedste underholdning til din træning!\nKinomap til din træning\nKinomap er den bedste underholdning til din træning\nIndholdet er opdateret tirsdag d. 9. februar 2021 og er oprindeligt udgivet søndag d. 3. januar 2021.\nGuide - Værd at vide om Kinomap\nKinomap er en fantastisk og nyskabende trænings app, der giver dig mulighed for virtuelt at træne i hele verden.\nKinomap giver dig adgang til et helt bibliotek af træningsvideoer, som er blevet uploadet af andre brugere rundt omkring i verden. Du kan altså løbe dig en tur på den Kinesiske Mur, cykle i Pyrenæerne og ro en tur på Themsen eller se dig omkring i andre dele af Danmark, mens du træner.\nBasis udgaven af Kinomap app'en er gratis og i de første 14 dage får du fuld adgang til alle app'ens funktioner. Det giver dig mulighed for at prøve alle funktioner af, inden du beslutter dig for, om den gratis basis udgave dækker dine behov eller om du ønsker at tegne et abonnement på ekstra funktionerne.\nDu kan vælge at tegne et abonnement på månedsbasis, årsbasis eller du kan tegne et livstidsabonnement.\nKinomap app - sådan fungerer den\nKinomap er en træningsapp, der konstant bliver opdateret med nye trænings videoer fra hele verden. I øjeblikket har app'en mere end 10.000 videoer og tallet stiger dagligt, så der vil altid være nye trænings videoer, som du kan kaste dig over.\nFordi videoerne er uploadet af app'ens brugere, så er der videoer til alle træningsniveauer. Du kan altså finde udfordrende content, hvad enten du er nybegynder eller meget øvet.\nNår du har downloadet Kinomap app'en til din tablet eller telefon, så skal du tænde for bluetooth på din træningscykel, løbebånd eller romaskine. Det betyder, at de to apparater nu kan “tale” sammen. Herefter kan nu vælge den ønskede træningsvideo og så er det bare at sætte i gang.\nDu kan træne med kinomap videoerne på 3 forskellige måder. Det kommer vi ind på om lidt.\nKinomap har over 300.000 km træningsvideo som du kan forlyste dig med.\nKinomap giver mulighed for 3 vidt forskellige træningsoplevelser\nIkke nok med at Kinomap har flere træningsvideoer end du sikkert nogen sinde når igennem, men Kinomap byder også på 3 vidt forskellige træningsoplevelser, som vi gennemgår her.\nDu følger videoen\nDu kan vælge en af de mange videoer, hvor DU følger videoen. Det betyder, at du afpasser tempo og modstand / stigning til tempoet i videoen. Du skal selvfølgelig ikke selv justere stigningen på dit træningsapparat under træningen. Din app sørger selv for at indstille romaskinen, spinningcyklen eller løbebåndet korrekt. Du skal bare koncentrere dig om træningen.\nDu kan inden videoens start se et diagram og længde, stigninger osv, så du hurtigt kan se, om videoen er egnet til dit træningsniveau.\nVideoen følger dig\nFordi dit træningsudstyr og Kinomap app´en taler sammen, så har du også muligheden for at vælge en video, som følger DIG. Det vil sige, at videoen tilpasser sig det tempo, som du cykler, løber eller roer i.\nHer er det altså dig, der styre i hvilket tempo trænings videoen afspilles. Det betyder, at du kan træne i dit eget tempo, men stadig blive godt underholdt af Kinomap´s mange videoer.\nKinomap multiplayer er en af de nye og meget spændende funktioner. Multiplayer funktionen giver dig mulighed for at konkurrere mod app´ens andre brugere.\nMultiplayer funktionen giver mulighed for at deltage i events indenfor alle 3 genre, cykling, løb og roning.\nDet fungere på den måde, at appen lægger en event op, som du kan tilmelde dig. Det kunne for eksempel være en event, hvor der løbes en strækning på Sicilien eller en cykeltur på Færøerne.\nApp´en opretter begivenheden med dato og klokkeslæt og så foregår dysten i real time på det angivne tidspunkt.\nDu har undervejs i dysten selvfølgelig hele tiden mulighed for at se videoen og følge ruten på den måde, men du får også information om, hvem der fører, hvor langt der er ned til dig og modstanderne lige før og efter dig. Det er super motiverende til lige at give den en ekstra skalle.\nHar du et stort konkurrencegen i kroppen, så er dette en sjov måde at konkurrere mod andre end sig selv.\nVælg let den rette video til din smag og træningsniveau\nKinomap app er utrolig brugervenlig og gør det let for dig at vælge den rette video til dit træningsniveau og smag. Når du åbner din app, så vil den komme med spændende forslag til træningsvideoer, som du kan prøve, men der er også en søgefunktion, så du selv har kontrollen.\nDu starter med at indstille app´en til den ønskede motionsform. Det er enten løb, cykling eller roning. Herefter har du 4 søgemuligheder:\nLængde på video\nLængde på rute\nStigninger / sværhedsgrad\nHvor i verden vil du træne?\nDu har mulighed for at søge på et bestemt land, en verdensdel eller en specifik rute. Din søgning kunne se således ud USA, Californien, Yosemite National Park. Du kan også sagtens nøjes med at søge på et land eller en by og vælge ud fra de forslag, der kommer op.\nKinomap er en fed måde at kombinere træning med kultur. Med træningsvideoer fra Kinomap, så kan du få et indblik i naturen i alle dele af verden.\nHar du tid til en kort eller en lang video?\nApp´en giver dig mulighed for at søge indenfor et bestemt interval. Du kan for eksempel søge på videoer på max 20 minutter, hvis du har travlt eller du kan lave en søgning på videoer på minimum 40 minutter, hvis du gerne vil træne igennem.\nKinomap gør det let for dig at finde de videoer frem, der er relevante på den givne træningsdag.\nHyggetur eller langdistance\nKinomap er perfekt til dig, der gerne løber kortere ture nogle gange om ugen. Men Kinomap er ligeså perfekt til dig, som slider det ene par løbesko op efter det andet med hyppige lange distancer.\nDu kan let indstille app´en alt efter, hvor mange kilometer du gerne vil løbe, cykle eller ro. Det gør det let for dig at vælge et program, når du ikke behøver at scrolle forbi løbedistancer, der ikke er relevante for dig.\nHvor udfordrende skal det være?\nDet er ikke til at se udelukkende ud fra længden på ruten, hvor udfordrende turen er. Derfor har du selvfølgelig også mulighed for at se rutens sværhedsgrad, inden du går i gang.\nHver video er er kodet med lokationsdata, der giver dig mulighed for at se videoen og samtidig se ruten og landskabs profilen. Er der tale om en løbe eller cykeltur, så vil du kunne se, hvilke stigninger der er undervejs. Er det en rotur, du har valgt, så vil du kunne se hvordan strømforholdene er på forhånd.\nDet gør det let at finde træningsvideoer, der passer til dit træningsniveau.\nHvilket underlag vil du træne på?\nApp´en er så nuanceret, at du kan indsnævre dine træningsruter efter underlag. Det er en stor fordel, hvis du for eksempel elsker at se videoer fra bjergene. Så indstiller du app´en til Mountain (bjerg).\nMen du kan også vælge:\nApp´en giver dig altså en unik mulighed for at indsnævre udvalget, så du let kan finde de videoer, der dækker ALLE dine behov, den givne dag.\nAt du også kan bruge Kinomap udendørs på din almindelige cykel. Det kræver blot en turbo træner som for eksempel Wahoo Kickr.\nKinomap gemmer alle dine data for dig\nKinomap gemmer alle dine data for dig og holder øje med formen. App´en understøtter både bluetooth Classic og 4.0 og det er på denne måde, at Kinomap og dit træningsredskab taler sammen. Det giver en masse muligheder ud over at benytte de spændende træningsvideoer.\nKinomap gemmer dine træningsdata, så du altid har mulighed for at følge din udvikling. Det gør også, at du kan cykle eller ro den samme rute flere gange og sammenligne fremgangen. Du vil altid kunne finde gemte træningsdata som:\nHvis du har en pulsmåler, så har du også mulighed for at tilkoble denne og få yderliger informaiton, som du kan bruge i din træning og i jagten på et godt helbred.\nHvis du er en person, som elsker at træne indendørs, men synes du kan mangle lidt ekstra motivation, så er Kinomap skræddersyet til dig.\nMed Kinomap tager du nemlig naturen og udendørslivet med indenfor, hvor du kan cykle eller løbe gennem Amazonas jungle midt om vinteren i Danmark i din lune stue.\nMed over 10.000 videoer og mange søgemuligheder, så er udvalget kæmpestort og du kan alligevel let håndplukke de videoer, som passer bedst til dit træningsniveau.\nTræn alene eller brug multi funktionen til at dyste mod andre.\nLøb, cykel eller ro dig gennem hele verden med Kinomap.


NemID - oprettelse af NemID - ikast-brande.dk\nNemID - oprettelse af NemID\nNemID til det hele. Adgang til både netbank, selvbetjening, kommunen og en masse andre tjenester på nettet.\nNemID, din digitale signatur, er enkel at bruge, og du kan tage den med overalt. Når du har bestilt en NemID, modtager du et nøglekort med engangskoder, som skal bruges sammen med et bruger-id og en adgangskode. Når engangskoderne er brugt, får du automatisk tilsendt et nyt nøglekort med posten.\nNemID til blinde og svagtseende\nDer er mulighed for en voice response-løsning og nøglekort med stor skrift.\nLæs mere om NemID til blinde og svagtseende her\nFrivillige sociale indsatse...


⇒ Køb Nedgravet Trampolin online [Se bedste tilbud]\nMange e-forretninger giver efterhånden et bredt udvalg af billige fragttyper til nedgravet trampolin. Det mest populære er lige nu udleveringssteder, hvor det er nemt for dig at hente pakken på et selvvalgt tidspunkt. Leveringstypen er jo ekstremt enkel, og desuden ligeledes den billigste leveringsmetode.\nDu kan tillige forsøge at bestille produkterne til levering til din private bopæl eller ud til dit arbejde. Løsningen viser sig oftest en tak dyrere, men desuden meget gnidningsløs for nedgravet trampolin online. Den billigste form for fragt kan ikke benægtes at være at hente varerne selv, hvilket nødvendiggør at du befinder dig tæt på e-forretningens byggecenter, eksempelvis Bauhaus, Jem og Fix, Harald Nyborg eller Silvan.\nAntal dages levering på nedgravet trampolin er selvfølgelig særligt essentiel såfremt du behøver dine nye produkter inden for få dage, så af den grund er det særdeles relevant at vi dobbelttjekker leveringstidspunktet ved nedgravet trampolin. Mange online firmaer – eksempelvis Harald Nyborg, Jem og Fix, Bauhaus og Silvan – giver billig dag-til-dag fragt på mange af deres produkter online, men som ikke desto mindre er forudsat at bestillingen realiseres før et givent tidspunkt, så at de højst sandsynligt kan nå at få produkterne distribueret før pakkemedarbejderne holder fyraften.\nVisse internet butikker yder fragt uden gebyr på nedgravet trampolin online, men typisk kræver det at der erhverves for et konkret beløb. Derudover burde du beslutte sig for den billigste fragtmetode, hvilket ofte vil blive at få fragtfirmaet til at bringe din pakke til et afhentningssted.\nMasser af netbutikker foreslår afhentning hvor du køber billig nedgravet trampolin på nettet og selv henter i byggemarkedet. Eksempelvis Harald Nyborg, Jem og Fix, 10-4, Bygma, Silvan, Bauhaus, Davidsen, Stark og XL-Byg. De yder eksempelvis afhentning af nedgravet trampolin i disse byer:\nHvidovre, Frederiksberg, Køge, Odder, Silkeborg, Varde, Kalundborg, Kolding, Albertslund, Taastrup, Nykøbing Falster, Risskov, Næstved, Aarhus, Skive, Svendborg, Holbæk, Frederiksværk, Nørresundby, Haslev, Brabrand, Thisted, Tilst, Horsens, Grenaa, Slagelse, Hedensted, Tårnby, Frederikshavn, Frederikssund, Aalborg, Virum, Farum, Viborg, Birkerød, Lystrup, Greve, Rønne, Roskilde, Skanderborg, Herning, Korsør, Allerød, Vanløse, Kokkedal, Dragør, Hørsholm, Vallensbæk, Åbyhøj, Nyborg, Nakskov, Holstebro, Ishøj, Sønderborg, Rødovre, Værløse, Haderslev, Ikast, Rudersdal, Middelfart, Gentofte, Vejle, Ballerup, Lillerød, Hillerød, Højbjerg, Stenløse, Ringsted, Randers, Hobro, Jyllinge, Gladsaxe, Lyngby, Valby, Aabenraa, Brønshøj, Herlev, Hjørring, København, Brøndby, Charlottenlund, Struer, Hedehusene, Esbjerg, Ølstykke, Fredericia, Glostrup, Søborg, Vordingborg, Odense, Brønderslev, Solrød Strand, Helsingør, og Nærum, .\nKlik-og-hent af nedgravet trampolin er muligt i samtlige regioner af Danmark: Jylland (Sønderjylland, Syddanmark, Vestjylland, Midtjylland, Østjylland, Nordjylland, Sydjylland), Sjælland (Lolland, Falster, Sydsjælland, Bornholm, Vestsjælland, Amager, Nordsjælland, Hovedstaden, Midtsjælland, Østsjælland) og Fyn (Sydfyn, Midtfyn, Østfyn, Vestfyn, Nordfyn).\nNår der ses på søgedata bliver det tydeligt, at online shoppere typisk leder efter fx billig nedgravet trampolin og nedgravet trampolin priser. Vi ser desuden mange gange online shoppere søge efter eksempelvis nedgravet trampolin tilbud, nedgravet trampolin online og køb nedgravet trampolin, foruden de velkendte byggekæder som 10-4, Bauhaus, Jem og Fix, Bygma, Harald Nyborg, Davidsen, Stark, XL-Byg og Silvan.\nDet er yderst ligetil for almindelige mennesker at vurdere prisniveauet på billige nedgravet trampolin online i blandt diverse netbutikker, og med det motiv har en hel del online outlets været tvunget til at nedbringe udsalgspriserne på nedgravet trampolin kolossalt, og ovenikøbet garantere fragt uden beregning.\nTil gengæld kan det stadigvæk være lønnende at checke visse internet forhandlere efter billige priser på nedgravet trampolin online inden du handler, så man er skudsikker på at opnå den bedste pris. Kig ikke kun hos de store byggekæder som Silvan, Jem og Fix, Stark, Harald Nyborg, XL-Byg, 10-4, Davidsen og Bygma.\nDu skal bare være så påpasselig, at hvis en e-butik sælger billige nedgravet trampolin online til en tilbudspris som virker himmelråbende gunstig, burde det undertiden være et tegn på en uærlig internet butik. Bestillinger med kort er trods alt indbefattet af en bestemmelse, som redder dig som kunde imod uægte netbutikker.\nGenerelt foreslår vi bestillinger med betalingskort eller MobilePay. Som alternativ kunne du overveje en billig afdragsløsning som for eksempel ViaBill, ifald du hellere vil betale prisen på nedgravet trampolin over en periode. Det fås typisk hos nicheforhandlere, men dog sjældent de udbredte byggecentre som for eksempel Bygma, 10-4, XL-Byg, Silvan, Bauhaus, Jem og Fix, Davidsen og Harald Nyborg.\nVed indkig i tallene bliver det tydeligt, at netshoppere som regel kigger efter eksempelvis nedgravet trampolin online og billig nedgravet trampolin. Man ser desuden jævnligt internet shoppere kigge efter blandt andet nedgravet trampolin priser, nedgravet trampolin tilbud og køb nedgravet trampolin.\nTrustpilot tilbyder evigt ærlige chancer for at kontrollere diverse nuværende kunders bedømmelser og derfor er det anbefalelsesværdigt, at du eftersøger online virksomhedens anmeldelser forinden du lægger din bestilling på billige nedgravet trampolin online.\nFacebook resulterer i for øvrigt immervæk pæne genveje til at få en idé om online firmaets kundefokus. Desuden møder vi en række e-forhandlere hvor man kan udforme en bedømmelse af virksomhedens service, hvilket desuden burde benyttes til at vurdere tilfredsheden hos kunderne.\nInden nogen handler billige nedgravet trampolin online på en e-handler kunne man for at være sikker overveje butikkens handelsvilkår, det er dog gerne ikke særlig spændende, i særdeleshed med de kendte byggecentre som Bauhaus, Harald Nyborg, 10-4, XL-Byg, Stark, Davidsen, Bygma, Silvan og Jem og Fix.\nEn anden valgmulighed kunne være at efterse hvorvidt e-handlen er medlem af e-mærket, som bør være en indikation om at internet virksomheden følger de officielle danske regler, og at online forretningen ofte kontrolleres af eksperter som er meget fortrolige de gældende regler.\nDet er en rigtig god lejlighed til at få assistance, hvis du skulle få besvær som følge af din bestilling af nedgravet trampolin. Tillige kan det være til hjælp at man er obs på de grundlæggende forhold der gælder for bestillingen af nedgravet trampolin online, som eksempelvis hvilken ombytningsret internet selskabet garanterer.\nI relation til det er det virkelig afgørende, at man stadig bibeholder ens kvittering på e-mail, så man til enhver tid kan vidne om sin bestilling af nedgravet trampolin, uanset om man har købt ved Jem og Fix, Harald Nyborg, 10-4, XL-Byg, Bauhaus, Davidsen, Bygma, Stark eller Silvan.


Safari i Afrika med Mitt Afrika - Læs Mere: Tanzania og Zanzibar\nSafari i Tanzania og Zanzibar\nTarangire (Kilimanjaro), Serengeti, Ngorongoro, Lake Manyara NP og Zanzibar\nDAG 1 Afrejse Norge eller Danmark\nDet serververes mad i flyveren på den oversjøiske turen.\nsom oftest rejser du om aften og næste morgen er du på vej ud i det afrikanske evenyr.\nAfhentning i lufthavnen af guiden eller ved shuttlebussen som kommer fra Nairobi. Herfra transfer til Karama Lodge hvor I skal overnatte.\nOvernatning: Karama Lodge eller lignende\n(en-suite hytter på pæle med egen privat veranda. Bar & restaurant)\nLæs mere: Tarangire Nationalpark\nDAG 3: Afgang til Tarangire National Park (BLD)\nEfter morgenmaden er der afgang til Tarangire Nationalpark. Eftermiddags safaritur.\nTarangire Nationalpark har navnet fra floden som løber igennem parken. Parken har i den tørre sæson en af de højeste koncentrationer af dyr. Store flokke af elefanter, bøfler, wildebeest, zebraer, giraffer og eland kan ses hele året rundt. For fugle entusiaster tilbyder parken ca. 300 forskellige fuglearter. Vegetationen i Tarangire er primært akacietræer, blandet skov, tæt elefantgræs langs floden og utallige baobab træer.\nFortsættelse til Lake Natron hvor der overnattes.\nOvernatning: Lake Natron Lodge eller lignende (en-suite værelser. Bar & restaurant)\nLæs mere: Lake Manyara Nationalpark\nAfrejse til Manyara National Park til en hel dag med safari. Nationalparken her er meget kendt for sine træ-klatrende løver.\nParken dækker 390 km2 og fungerer som reservat for over 400 fuglearter heriblandt de pink flamingoer, pelikaner, storke, ibis og Egyption Geese. Man finder også store elefant- og bøffelflokke.\nOvernatning: Migunga Lodge eller lignende (telt camp med en-suite badeværelser. Bar & restaurant)\nDAG 5: Serengeti National Park (BLD) BLD\nEfter morgenmad fortsættes turen til Serengeti National Park. Her er indlagt besøg ved Olduvai Gorge – stedet for Leakey familien opdagede the “Early East African Man”.\nOvernatning: Ikoma Lodge eller lignende (nær Inkoma gate udenfor Serengeti telt camp med en-suite badeværelser. Bar & restaurant)\nBrug dagen med spændende safari i parken. Serengeti er kendt for den årlige gnuvandring og den store rovdyrbestand. Fra februar til maj vandrer over 1 million gnuer for at finde grønnere græsgange i Kenya og i september / oktober bevæger de sig tilbage igen. Det er et fantastisk og uforglemmeligt syn.\nSerengetis' andre dyr inkluderer løver, leoparder, zebras, Thompson gazelles, impala, Grant’s gazelles og bøfler. Det meste af parken er åbne græssletter afbrudt af bjerge (granit) og områder med akacietræer.\nDAG 7: Ngorongoro Crateret (BLD)\nEfter morgenmad afrejse på safari og ind I Ngorongoro som er et fredet område. Safari fra kanten.\nOvernatning: Ngorongoro Wildlife Lodge eller lignende (værelser med udsigt over krateret, en-suite badeværelser. Bar & restaurant)\nLæs mere: Ngorongoro krateret - Tanzania\nDAG 8: Ngorongoro Krateret (BLD)\nI dag er der en halv dags tur til Ngorongoro krateret.\nEn af verdens største Calderas (en sammensunken vulkan) er Ngorongoro krateret med sine 20 km I bredden også en af de bedste steder for safari. Black Rhino findes blandt andet også her. Krateret ligger på 2.286 m over havet og selve krateret er omringet af stejle vægge som steder er 610 meter fra bunden og op. Krateret dækker 260 km2 og er hjemsted for over 30.000 dyr hvor halvdelen er zebra og gnuer.\nNgorongoro står oplistet som ”a World Heritage site”.\nDAG 9: Ngorongoro Crater til Arusha (BL)\nAfrejse efter morgenmad til Arusha herifra flyver I til Zanzibar\nMnarani Beach (BD, BD)\nVed ankomsten til Zanzibar vil du blive mødt i lufthavnen og overført til Mnarani Beach Hotel for overnatning. Middag inkluderet.\nTid til egen disposition på Mnarani Beach Hotel, middag og morgenmad inkluderet.\nOvernatning: Mnarani Beach Hotel\nDag 10 & 11: Mnarani Beach (BD, BD)\nPå din egen fritid på Mnarani Beach Hotel, middag & breakfast inkluderet.\nDet varme, klare og dybblå vand på østkysten er simpelthen paradis for snorkel- og dykkerentusiaster med internationale PADI standard faciliteter, 15 koral arter og utallige tropiske fiskearter.\nDer er også mulighed for dybhavsfiskeri, vandsport, fotografering eller blot at slappe af i de herlige omgivelser.\nDu kan også slappe af på Zanzibars mange strande, som ikke er overfyldte og hvis du er heldig har du måske stranden helt for dig selv.\nDag 13: (B)\nAfhentning på hotellet og videre transfer til jeres hotel I Stone Town. Denne by summer af liv, I finder de spændende små gader og de eksotiske krydderier som Zanzibar er kendt for. Hovedattraktionen på Zanzibar er Stone Town med dets snoede gyder, hvide gamle bygninger, moskeer, eksotisk arkitektur og indflydelsen fra andre kulturer.\nOvernatning på Dhow Palace Hotel i Stone Town. (Middag ej inkluderet I prisen)\nOvernatning: Dhow Palace\nTransfer til lufthavnen om eftermiddagen for flyvning hjem Danmark/ Norge\nApril, Maj (Lav sesong)  Per Person Rate\n6-31 Januar, Marts, June, 1 September – 19 December (High)\nFebruar, Juli, August, 20 December – 5 Januar (Peak)


Cervarix Paranova Danmark A/S, injektionsvæske, susp. i sprøjte 20+20 mikrogram\nSe information om Cervarix på min.medicin.dk.\nSe information til sundhedsfaglige om Cervarix på pro.medicin.dk.\ninjektionsvæske, susp. i sprøjte 20+20 mikrogram\nCervarix® injektionsvæske, suspension i fyldt injektionssprøjte\nHuman papillomvirusvaccine [type 16, 18] (rekombinant, adjuveret, adsorberet)\nCervarix® er et registreret varemærke, der tilhører GlaxoSmithKline Biologicals S.A.\nDet skal du vide, før du får Cervarix\nSådan gives Cervarix\nCervarix er en vaccine, der beskytter fra 9-års alderen mod sygdomme forårsaget af infektion med humant papillomvirus (HPV).\nlivmoderhalskræft (kræft i livmoderhalsen, dvs. den nederste del af livmoderen) og analkræft (kræft ved endetarmsåbningen og analkanalen som er de nederste få cm af tarmkanalen mellem endetarmen og endetarmsåbningen).\nforstadier til kræft i livmoderhalsen og endetarmsåbningen/analkanalen (celleforandringer i livmoderhalsen, i de ydre kønsorganer hos kvinder, i skeden og i endetarmsåbningen/analkanalen, som kan udvikle sig til kræft).\nDe typer af humant papillomvirus (HPV), som er i vaccinen (HPV-type 16 og 18), er ansvarlige for ca. 70% af tilfældene af livmoderhalskræft, 90% af tilfældene af analkræft, 70% af HPVrelaterede forstadier til kræft i de ydre kønsorganer hos kvinder og i skeden, og 78% af HPV-relaterede forstadier til kræft i endetarmsåbningen.\nOgså andre HPV-typer kan forårsage kræft i endetarmsåbningen/analkanalen og kønsorganerne. Cervarix beskytter ikke mod alle HPV-typer.\nNår en kvinde vaccineres med Cervarix, vil immunsystemet (kroppens naturlige forsvarssystem) danne antistoffer mod HPV-type 16 og 18. Det er påvist i kliniske undersøgelser, at Cervarix beskytter kvinder i alderen fra 15 år og derover mod sygdomme, som skyldes HPV.\nCervarix stimulerer også dannelsen af antistoffer hos piger i alderen fra 9 - 14 år.\nCervarix smitter ikke og kan derfor ikke forårsage HPV-relaterede sygdomme.\nCervarix bruges ikke til at behandle HPVrelaterede sygdomme, som allerede er tilstede i kroppen på vaccinationstidspunktet.\nCervarix skal anvendes i overensstemmelse med officielle retningslinjer.\n2. Det skal du vide, før du får Cervarix\nDu må ikke få Cervarix:\nhvis du er allergisk over for de aktive stoffer eller et af de øvrige indholdsstoffer i denne vaccine (angivet i punkt 6). Kløende hududslæt, åndenød og hævelse af ansigt og tunge kan være tegn på en overfølsomhedsreaktion.\nKontakt lægen eller apotekspersonalet, før du får Cervarix\nhvis du har blødningsforstyrrelser eller let får blå mærker\nhvis du har en sygdom, som f.eks. hiv- infektion, der nedsætter modstandskraften over for infektioner\nhvis du har en alvorlig infektion med høj feber. Det kan være nødvendigt at udskyde vaccinationen, til du er rask igen. En lettere infektion som f.eks. forkølelse bør ikke være noget problem, men tal med lægen, inden du bliver vaccineret.\nBesvimelse kan opstå (overvejende hos unge) efter og endda før vaccination med nål. Du skal derfor fortælle lægen eller sygeplejersken, hvis du eller dit barn tidligere er besvimet i forbindelse med en injektion.\nSom det gælder for alle andre vacciner, giver Cervarix ikke nødvendigvis alle, som bliver vaccineret, fuld beskyttelse.\nCervarix beskytter ikke mod sygdom forårsaget af HPV-type 16 eller 18, hvis du på vaccinations- tidspunktet allerede har en infektion med HPV- type 16 eller 18.\nSelvom vaccination beskytter dig mod livmoder- halskræft, erstatter det ikke de rutinemæssige screeningsundersøgelser af livmoderhalsen. Du skal fortsat følge din læges råd om livmoderhalsprøver (smear/Pap-test; en test som påviser evt. celleforandringer i livmoderhalsen forårsaget af en HPV-infektion), samt om forebyggende og beskyttende foranstaltninger.\nDa Cervarix ikke beskytter mod alle typer af humant papillomvirus, bør relevant forebyggende beskyttelse mod HPV og seksuelt overførte sygdomme fortsat anvendes.\nCervarix beskytter ikke mod sygdomme, som ikke skyldes humant papillomvirus.\nBrug af anden medicin sammen med Cervarix\nCervarix kan gives samtidig med en kombineret boostervaccine mod difteri (d), stivkrampe (tetanus, T) og kighoste [acellulær] (pa) og eventuelt polio (inaktiveret polio-virus, IPV), (dTpa-, dTpa-IPV-vacciner) eller samtidig med en kombinationsvaccine mod hepatitis A og hepatitis B (Twinrix) eller en hepatitis B-vaccine (Engerix-B). Hvis vaccinerne gives samtidig, skal hver vaccine gives på forskellige indsprøjtnings- steder (et andet sted på kroppen f.eks. i hver sin arm).\nCervarix vil muligvis ikke have en optimal virkning, hvis den gives sammen med medicin, der svækker immunforsvaret.\nKliniske undersøgelser har vist, at Cervarix’ beskyttende virkning ikke svækkes ved samtidig indtagelse af orale præventionsmidler (f.eks. p-piller).\nFortæl altid lægen eller apotekspersonalet, hvis du bruger anden medicin eller har gjort det for nylig, eller hvis du for nylig er blevet vaccineret med en anden vaccine.\nHvis du er gravid, hvis du bliver gravid i løbet af vaccinationsprogrammet, eller hvis du planlægger at blive gravid, anbefales det at udskyde vaccinationen, til graviditeten er afsluttet.\nHvis du er gravid eller ammer, har mistanke om, at du er gravid, eller planlægger at blive gravid, skal du spørge lægen til råds, før du får denne vaccine.\nDet er usandsynligt, at Cervarix påvirker evnen til at føre motorkøretøj eller betjene maskiner. Du må dog ikke føre motorkøretøj eller betjene maskiner, hvis du føler dig utilpas.\nCervarix indeholder natriumchlorid\n3. Sådan gives Cervarix\nLægen eller sygeplejersken vil give Cervarix som en injektion i overarmsmusklen.\nCervarix er beregnet til brug hos personer på 9 år og opefter.\nAntallet af injektioner, som du skal have, afhænger af din alder på tidspunktet for den første injektion.\nHvis du er mellem 9 og 14 år\nSkal du have 2 injektioner:\nFørste injektion: på en udvalgt dag\nAnden injektion: gives mellem 5 og 13 måneder efter den første injektion\nHvis du er 15 år eller derover\nSkal du have 3 injektioner:\nAnden injektion: 1 måned efter den første injektion\nTredje injektion: 6 måneder efter den første injektion\nHvis det er nødvendigt, kan man afvige fra vaccinationsprogrammet. Tal med lægen for yderligere oplysninger.\nNår Cervarix er givet som første dosis, anbefales det at fortsætte med Cervarix (og ikke en anden vaccine mod HPV) i hele vaccinations- programmet.\nCervarix anbefales ikke til piger under 9 år.\nVaccinen må aldrig gives i en blodåre.\nHvis du har glemt en vaccination\nDet er vigtigt, at du følger lægens eller sygeplejerskens instruktion mht. opfølgende vaccinationsbesøg. Hvis du glemmer at komme til efterfølgende vaccination på den aftalte tid, skal du spørge lægen til råds.\nHvis du ikke afslutter det fulde vaccinationsprogram (to eller tre vaccinationer afhængigt af din alder ved første vaccination), er det ikke sikkert, at du får den fulde virkning og beskyttelse af vaccinen.\nFølgende bivirkninger blev set i kliniske studier med Cervarix:\nMeget almindelige (bivirkninger, som kan forekomme ved mere end 1 ud af 10 vaccinationer):\nsmerte og ubehag ved injektionssted\nrødme eller hævelse ved injektionssted\nmuskelsmerter, muskelømhed eller svaghed (som ikke skyldes motion)\nAlmindelige (bivirkninger, som kan forekomme ved mindre end 1 ud af 10 vaccinationer, men ved mere end 1 ud af 100 vaccinationer):\nmave-tarm-symptomer herunder kvalme, opkast, diaré og mavesmerter\nkløe, rødt hududslæt, nældefeber\nfeber (38 °C eller derover).\nIkke almindelige (bivirkninger, som kan forekomme ved mindre end 1 ud af 100 vaccinationer, men ved mere end 1 ud af 1.000 vaccinationer):\nandre reaktioner på injektionsstedet som en hård knude, prikkende eller sovende fornemmelse i huden.\nFølgende bivirkninger er set efter markedsføringen af Cervarix:\noverfølsomhedsreaktioner. Disse har følgende kendetegn:\nkløende udslæt på hænder og fødder\nåndenød eller synkebesvær\npludseligt blodtryksfald og tab af bevidsthed.\nDisse bivirkninger optræder oftest inden klinikken forlades. Hvis du får nogle af disse symptomer, skal lægen straks kontaktes.\nhævede kirtler i hals, armhule eller lyske\nbesvimelse, som kan være ledsaget af rysten eller stivhed.\nHumant papillomvirus1 type 16 L1-protein2,3,4 20 mikrogram\nHumant papillomvirus1 type 18 L1-protein2,3,4 20 mikrogram\n2adjuveret med AS04 indeholdende:\n3-O-desacyl-4’- monophosphoryl-lipid A (MPL)3 50 mikrogram\n3adsorberet på aluminiumhydroxidhydrat\n(Al(OH)3) 0,5 milligram Al3+ totalt\n4L1-protein i form af ikke-smitsom viruslignende partikel (VLP) produceret ved hjælp af rekombinant DNA-teknologi med brug af et Baculovirussystem, som anvender Hi-5 Rix4446 celler fra insektet Trichoplusia ni.\nØvrige indholdsstoffer: Natriumchlorid (NaCl), natriumdihydrogenphosphatdihydrat (NaH2PO4, 2 H2O), vand til injektionsvæsker.\nCervarix er en uklar, hvid suspension.\nCervarix fås i fyldte injektionssprøjter (0,5 ml) med og uden kanyler i pakningsstørrelser på 1 og 10 stk.\nCervarix skal administreres umiddelbart efter, at den er taget ud af køleskab. Der er dog påvist stabilitet ved opbevaring uden for køleskab i op til 3 dage ved temperaturer mellem 8 ºC og 25 ºC og i op til 1 dag ved temperaturer mellem 25 ºC og 37 ºC. Hvis vaccinen ikke er anvendt inden for denne periode, skal den kasseres.\nEt fint hvidt bundfald med et klart, farveløst væskelag ovenpå kan ses efter opbevaring af injektionssprøjten. Det er ikke et tegn på nedbrydelse.\nIndholdet i injektionssprøjten skal forud for administration inspiceres visuelt for fremmede partikler og/eller ændringer i det fysiske udseende både før og efter omrystning.\nVed observation af et af de ovennævnte forhold skal vaccinen kasseres.\nVaccinen skal omrystes omhyggeligt før brug.\nInstruktion for administration af vaccine i fyldt injektionssprøjte\n1. Hold injektionssprøjten i den ene hånd (undgå at holde på injektionsstemplet) og skru beskyttelseshætten af ved at dreje den mod uret.\n2. Kanylen sættes på injektionssprøjten ved at skrue kanylen med uret, indtil man har en fornemmelse af, at den låser.\n3. Fjern beskyttelseshætten fra kanylen.\nDen kan være lidt stram.\n4. Administrer vaccinen.


Personaleseminarer som skraldespande | Samarbejdets Psykologi.dk\nPersonaleseminarer som skraldespande\nJeg medvirkede engang som ekstern facilitator ved et personaleseminar, hvor medarbejderne havde bestemt, at emnet skulle være Kommunikation. Hele virksomheden deltog i seminaret, og mine medbragte øvelser løb af stabelen pænt og ordentligt, men uden det helt store engagement fra deltagerne.\nPå et tidspunkt i plenum opstod der en uenighed mellem direktøren og to af de få aktive medarbejdere om tolkningen af en bestemt begivenhed i virksomhedens historie. Resultatet var, at direktøren talte højere og længere, de to medarbejdere blev stille, og resten af forsamlingen forholdt sig helt passivt. Eftersom emnet for seminaret var kommunikation, greb jeg som facilitator glad (og temmelig naivt) denne lejlighed og sagde: “Lad os prøve at se lidt nærmere på, hvad der sker lige nu i jeres indbyrdes kommunikation?!”.\nSvaret var larmende tavshed fra alle, mere og mere febrilske forsøg fra min side på at løsne op for kommunikationen og en direktør, som så tiltagende vred ud, og som til sidst sagde: “Skulle vi nu ikke se at komme videre med vores kommunikationsøvelser? Det er jo derfor, vi er her!”.\nI tilfælde som dette kan personaleseminarer fungere som en art skraldespande for virksomheden. I denne spand smider man (ubevidst) problematiske og besværlige ting, som man ikke kan/ønsker/magter at forholde sig bevidst til i dagligdagen. Det var naturligvis ikke tilfældigt, at medarbejderne havde foreslået, at seminaret skulle omhandle kommunikation, for der var – som det blev demonstreret på stedet – problemer med kommunikationen både internt i ledergruppen og mellem ledelsen og medarbejderne. Men det var problemer, der ikke kunne løses på et seminar.\nEmnet Kommunikation var et signal om og symbol på en ønsket forandring, som alle parter imidlertid var urolige ved at gå dybere ind i. I stedet fungerede seminaret ubevidst som et behageligt og uforpligtende sted at anbringe såvel ønsket som frustrationerne. Konsulentens forventede rolle var at spille med i denne fortrængning, hvilket jeg da også gjorde til slut, for vi endte med at gennemføre de ‘ufarlige’ kommunikationsøvelser, i stedet for at tale om den ‘sprængfarlige’ nu-og-her kommunikation.\nAlle var således lettede – men det ændrede ikke en tøddel ved den indbyrdes kommunikation.\nThis entry was posted in Uncategorized on 02/01/2013 by Ditte Haslund.\n← Er en Whistleblower ordning kollektiv fortrængning? Når “far” er fraværende….. →


Tiger - bloggertræf —\nTiger – bloggertræf\nMille Torp 13/11/2015 13/11/2015\nAlle disse lækkerier fik vi fra Tiger-butikken. Vi fik også en pose slik og en lille æske pålægschokolade, men det er væk! Den lille poseslik smagte afsindig godt. Dem fik min veninde, Sarah, og jeg grøflet til vores tøseaften! Det var virkelig noget godt slik, så det må jeg huske, jeg skal have, når jeg kommer i Tiger igen :-P Jeg er ret glade for de fine til- og fra kort som jo er geniale her op til jul. Jeg elsker, at jeg har været så heldig at få de meget enkle kort. Derudover synes jeg, at fødselsdagslysene er ret fine. Jeg har aldrig set nogle så tynde lys. Jeg har også fået noget fløjls bånd som er ret fint. Dog er jeg ikke den store lilla-fan, og det er lilla, jeg har fået det i, men jeg tænker, at min mutti kan bruge det til noget – hun er til alle mulige farver. Papir-tapen har jeg set, min søster har brugt til at klister på væggene i hendes tidligere hjem, hvilket kan se fedt ud, men ikke noget, jeg umiddelbart selv ville gøre. Derfor vil jeg i stedet bruge det til indpakning af julegaver. Jeg har nemlig planer om at pakke julegaverne ind i avispapir (genbrug, you know), og så kunne det være et fint twist at sætte sådan noget tape på som skaber noget kontrast. Derudover skal jeg nok finde på noget at bruge det til ;-)\nDer var mere slik i posen – nemlig granatæblelakridser, og jeg eeeeeelsker dem! Har også min skuffe fyldt med æsker. Ja, faktisk ligger der også i min træningstaske – og ja, lidt over det hele.. Ups! Men de smager afsindig godt, og uundværligt at have med til sin træning, når man skal drikke protein (smager ikke særlig godt), så det skal bare ned, og så fylde munden med granatæblelakridser, haha!\nJeg vil ikke skrive om alle tingene, men kan sige, at det hele nok skal blive brugt på den ene eller anden måde.. Vi fik også en mulepose som jeg glemte at få med på billedet, og de er geniale til sådan en som mig som ikke vil bruge penge på bæreposer, når jeg handler ;-)\nTusind tak til Tiger for alle de lækre sager til vores bloggertræf.\nI kan følge Tiger på Facebook lige her\nForrige artikel Aaaalt for tidlig julegave, ups.\nNæste artikel Perle snefnug